text:
Chapter 16
1 Thumelani iimvana kumlawuli welizwe, zivela eSela, zibheke entlango, ziye entabeni yentombi uZiyon.
2 Kuba njengeentaka eziphekuziweyo, njengendlu yentaka esuselweyo, aya kuba njalo amagxamesi akwaMowabhi emazibukweni aseArnon, esithi,
3 Siphe iqhinga, yahlula; misa isithunzi sakho sibe njengobusuku emini enkulu; fihla abagxothiweyo, musa ukumncetheza obhadubhadulayo.
4 Mabaphambukele kuwe abagxothiweyo bam; ube lisithe kuye uMowabhi phambi kombhuqi; ngokuba umkhamangi ugqibele, umbhuqi uphelile, abanyashi batshatyalalisiwe ezweni.
5 Kuya kuzinziswa itrone ngenceba, kuhlale phezu kwayo onenyaniso, ententeni kaDavide: umgwebi okhathalele okusesikweni, okhawulezayo ukulungisa.
6 Silivile ikratshi likaMowabhi, ikratshi elikhulu. Hayi, ukukratsha kwakhe! Hayi, ikratshi lakhe nokuphuphuma komsindo wakhe, ukuphololoza kwakhe into engeyiyo!
7 Ngako oko uMowabhi uya kubhomboloza ngenxa kaMowabhi; bonke bephela baya kubhomboloza; niya kunkwinizela izicumba zeerasintyisi zaseKir-hareshete, nithe dakumba kanye.
8 Kuba amasimi aseHeshbhon antshwenyile, nomdiliya waseSibhema. Abantu beentlanga bayivithile imidiliya yawo yohlobo; ibide yaya kufika eYazere, yanabela entlango, amasebe ayo anaba ada awela ulwandle.
9 Ngenxa yoko ndiyawulilela ngokulila kweYazere umdiliya waseSibhema; ndikunyakamisa ngeenyembezi zam, Heshbhon, nawe Elale, ngokuba ukuvunwa kweziqhamo zakho nokuvunwa kweediliya zakho kufikelwe ngamayeyeye.
10 Isukile imivuyo nemigcobo entsimini echumayo; akusamemelelwa ezidiliyeni, akusadunywa nokudunywa; umxovuli akasaxovuli newayini emkhombeni; ndiwaphelisile amayeyeye.
11 Ngenxa yoko izibilini zam ziyahlokoma njengohadi ngoMowabhi, nento ephakathi kwam ngeKir-beres.
12 Kuya kuthi, xa athe wabonakala, xa athe wazidinisa uMowabhi esigangeni, wangena engcweleni yakhe ukuba athandaze, asuke angabi nakuthini.
13 Lilo elo ilizwi, awalithethayo uYehova ngoMowabhi kwanini.
14 Kaloku ke uYehova uthetha esithi, Ngeminyaka emithathu, njengeminyaka yomqeshwa, buya kucukucezwa ubuqaqawuli bukaMowabhi, naloo ngxokolo yonke eninzi, amasalela abe mancinane, abe mbalwa, angabi makhulu.


c: text/html

text:
Chapter 9
1 Ke ngoko nowokuqala umnqophiso wawunezimiselo zombuso, kwanendawo engcwele yehlabathi.
2 Kuba kwakhiwa umnquba lowo. Igumbi lokuqala lalinesiphatho sezibane, kwanetafile, nesiboniso sezonka; lona kuthiwa yingcwele.
3 Emva ke kwesesibini isikhuselo, kwabakho umnquba lo kuthiwa yingcwele kangcwele;
4 unesibingelelo segolide sokuqhumisa; nayo ityeya yomnqophiso, yalekwe ngegolide ngeenxa zonke, inesitya segolide ngaphakathi esinemana, inentonga ka-Aron eyadubulayo, inawo amacwecwe omnqophiso.
5 Ke ngaphezu kwayo kwema iikerubhi zobuqaqawuli, zisibekele isicamagushelo; izinto ezo esingenakuthetha ngazo ngazinye ngoku.
6 Ke kaloku, zakubon’ ukuba zenziwe ngokunjalo ezo zinto, ababingeleli bangena okunene amaxa onke kowokuqala umnquba, beyifeza imibuso kaThixo.
7 Kodwa kowesibini kungena kube kanye ngomnyaka umbingeleli omkhulu yedwa, engangeni engenagazi, alisondezayo ngenxa yakhe, nangenxa yokungazi kwabantu.
8 Abe ngoku uMoya oyiNgcwele esazisa ukuthi, indlela eya kweyona ngcwele ayikabonakalaliswa, umnquba wokuqala usemi;
9 wona lo ungumzekeliso ozise exesheni elingeneyo, ekuthi ngalo kusondezwe iminikelo kwanamadini, izinto ezo ezingenako ngokwesazela ukumenza agqibelele lowo ukhonzayo;
10 ezithe, ndawonye nezinto ezidliwayo neziselwayo, neentlambululo ngeentlambululo, ezizizimiselo zenyama kuphela, zamiselwa ukuba kude kufike ixesha lolungiso.
11 Ke yena uKristu, efike wangumbingeleli omkhulu wazo izinto ezilungileyo eziza kubakho, uthe ngowona mkhulu ugqibeleleyo umnquba, ongenakwenziwa ngazandla, oko kukuthi, ongengowale ndalo,
12 wangena kwaba kanye kweyona ngcwele, kungengalo negazi leebhokhwe nelamathole, kungegazi elilelakhe; wafumana inkululo engunaphakade ngokusihlawulela.
13 Kuba, ukuba igazi leenkomo neleebhokhwe, nothuthu lwethokazi olufefa abaziinqambi, lungcwalisela ekuhlambululeni inyama:
14 lobeka phi na ukugqithisela lona igazi likaKristu, owazisondeza ngoMoya ongunaphakade, engenasiphako, kuye uThixo, ukusihlambulula isazela senu emisebenzini efileyo, ukuze nikhonze uThixo ophilileyo?
15 Nangenxa ke yoko, ungumlamleli womnqophiso omtsha, ukuze bathi abo babiziweyo (kwakubon’,ukuba kubekho ukufa okuhlawulela izigqitho, ezibe ziphantsi kwawo umnqophiso wokuqala), balamkele idinga lelifa elingunaphakade.
16 Kuba apho kukhoyo umnqophiso womyoleli, kufuneka ukuba kucace ukufa kwalowo unqophisileyo.
17 Kuba umnqophiso uqiniseka bakuba befile, ekubeni ungaze ube namandla xenikweni asadla ubomi lowo unqophisileyo.
18 Ekuthe ngoko nowokuqala awasungulwa kungekho gazi.
19 Kuba kuthe, kwakubon’ ukuba umthetho wonke uxeliwe nguMoses ebantwini bonke ngokomyalelo, walithabatha igazi lamathole neleebhokhwe, ndawonye namanzi, noboya obubomvu, nehisope, wafefa incwadi ngokwayo, kwanabantu bonke;
20 esithi, Eli ligazi lawo umnqophiso, aniwisele umthetho ngawo uThixo.
21 Nomnquba ke, nazo zonke iimpahla zombuso, wazifefa ngokunjalo ngegazi.
22 Kananjalo ngokomthetho ndingade ndithi, zonke izinto ziphantse ukuba zihlanjululwe ngegazi; kungaphalalanga gazi, akubikho kuxolelwa.
23 Kwafuneka ngoko, ukuba okunene izizekelo zezinto ezisemazulwini zihlanjululwe ngezinto ezinjalo, kodwa zona iziqu zazo ezasemazulwini zihlanjululwe ngamadini alungileyo kunalawo.
24 Kuba uKristu akangenanga kweyona ngcwele inokwenziwa ngezandla, engumfuziselo weyenyaniso; ungene kuwo amazulu ngokwawo, ukuba abonakale ngoku ebusweni bukaThixo ngenxa yethu.
25 Kananjalo akangenanga ukuze azisondeze futhi, njengokuba umbingeleli omkhulu ebengena kweyona ngcwele iminyaka ngeminyaka, enegazi lenye into;
26 okanye ange emelwe kukuba abe ebeve ubunzima futhi, kuseloko lasekwayo ihlabathi. Ke uthe ngoku, ekufinyezweni kwawo amaphakade, wabonakalaliswa kwaba kanye, ukuba atshitshise isono ngelilelakhe idini.
27 Ke kwanjengokuba ke abantu bemiselwe ukuba bafe kube kanye, ize ke emveni koko ibe ngumgwebo:
28 ngokunjalo uKristu, esondezwe kwaba kanye, ukuba asithwale asisuse isono sabaninzi, uya kuthi okwesibini, ngaphandle kwesono, abonakale kwabo bamlindileyo, ezisa usindiso.

robotstxt: allowed

filter: keep


text:
Chapter 22
1 UYosiya ubeminyaka isibhozo ezelwe, ukuba ngukumkani kwakhe; waba neminyaka emashumi mathathu anamnye engukumkani eYerusalem. Igama lonina belinguYedida, intombi ka-Adaya waseBhotsekati.
2 Wenza okuthe tye emehlweni kaYehova, wahamba ngendlela yonke kaDavide uyise; akatyekela ngasekunene nangasekhohlo.
3 Kwathi ngomnyaka weshumi elinesibhozo wokumkani uYosiya, ukumkani wathuma uShafan, unyana ka-Atsaliya, unyana kaMeshulam, umbhali, endlwini kaYehova, esithi,
4 Nyuka uye kuHilekiya umbingeleli omkhulu, ayilungise imali ezisiweyo endlwini kaYehova, abayilulanganisileyo abagcini-mnyango ebantwini.
5 Mabayinikele esandleni sabenzi bomsebenzi, abayikhangelayo indlu kaYehova, bayinikele kubenzi bomsebenzi osendlwini kaYehova, zitywinwe iintanda zendlu;
6 bayinikele kwiingcibi zemithi, nakubakhi, nakwabakha ngamatye; kuthengwe imithi namatye axholiweyo, kuhlaziywe indlu.
7 Kodwa bekungabalelwana nabo ngemali ebinikelwe esandleni sabo; ngokuba basebenza benyanisekile.
8 Wathi uHilekiya, umbingeleli omkhulu, kuShafan umbhali, Incwadi yomyalelo ndiyifumene endlwini kaYehova. UHilekiya wamnika uShafan incwadi leyo, wayilesa.
9 Weza ke uShafan umbhali kukumkani, wambuyisela ilizwi ukumkani, wathi, Bayikhuphele abakhonzi bakho imali eyafumanekayo endlwini, bayinikela esandleni sabenzi bomsebenzi abayikhangelayo indlu kaYehova.
10 Waxela ke uShafan umbhali kukumkani, esithi, UHilekiya umbingeleli undinike incwadi. Wayilesa uShafan phambi kokumkani.
11 Kwathi, akuweva ukumkani amazwi encwadi yomyalelo, wasuka wazikrazula iingubo zakhe.
12 Ukumkani wabawisela umthetho ooHilekiya umbingeleli, noAhikam unyana kaShafan, noAkebhore unyana kaMikaya, noShafan umbhali, noAsaya umkhonzi wokumkani, esithi,
13 Yiyani nibuzise kuYehova ngenxa yam, nangenxa yabantu, nangenxa yamaYuda onke, malunga namazwi ale ncwadi ifunyenweyo; ngokuba bukhulu ubushushu bukaYehova esibaselwe bona, ngenxa enokuba oobawo bengawaphulaphulanga amazwi ale ncwadi, ukuba benze njengako konke kubhaliweyo kuyo ngathi.
14 Waya ke uHilekiya umbingeleli, noAhikam, noAkebhore, noShafan, noAsaya, kuHulda umprofetikazi, umkaShalum unyana kaTikva, unyana kaHar-hase, umgcini-ngubo (waye yena ehleli eYerusalem kwesesibini isahlulo sayo), bathetha naye.
15 Wathi kubo, Utsho uYehova uThixo wakwaSirayeli, ukuthi, Nothi kuloo ndoda inithumileyo kum,
16 Utsho uYehova ukuthi, Yabona, ndiyizisela ububi le ndawo nabemi bayo, onke amazwi encwadi ayilesileyo ukumkani wakwaYuda.
17 Ngethuba lokuba bendishiyile mna, baqhumisela thixweni bambi, ukuba bandiqumbise ngomsebenzi wonke wezandla zabo, yothi le ndawo ibaselwe ubushushu bam, bungacinywa.
18 Ke kukumkani wakwaYuda onithume ukubuzisa kuYehova, notsho kuye ukuthi, Utsho uYehova, uThixo wakwaSirayeli, ukuthi: Okwala mazwi uwavileyo,
19 ngokokuba ibithambile intliziyo yakho, wazithoba phambi koYehova, ekukuveni kwakho endikuthethileyo ngale ndawo, nangabemi bayo, ukuba beya kuba ziimpanza nesiqalekiso, wazikrazula iingubo zakho, walila phambi kwam, nam ndikuvile; utsho uYehova.
20 Ngako oko, uyabona, ndiya kukuhlanganisela kooyihlo, uhlanganiselwe engcwabeni lakho unoxolo, angabuboni amehlo akho bonke ububi endibuzisela le ndawo. Bambuyisela ke ilizwi ukumkani.


text:
Chapter 28
1 Bakuba besindile, baqala ukuqonda ukuba isiqhithi eso kuthiwa yiMelita.
2 Amabharbhari ke lawo asenzela ububele obungahlali busihla; kuba aphemba umlilo, asamkela sonke ngenxa yemvula esifikeleyo, nangenxa yokubanda.
3 Ke kaloku, akubon’ ukuba uPawulos utheze inyanda yeentsasa, wayibeka phezu komlilo, kwaphuma inyoka ebushushwini obo, yanamathela esandleni sakhe.
4 Athe ke amabharbhari, akusibona isilo eso silengalenga esandleni sakhe, athetha odwa athi, Okwenene lo mntu ungumbulali; nakuba esindile elwandle, impindezelo ayivumi ukuba adle ubomi.
5 Yena ngoko wasivuthululela emlilweni isilo eso, akeva buhlungu noko.
6 Ke bona babelinde ukuba uza kudumba, mhlawumbi athi qwaka, afe; bakulinda futhi ke, bakubona engahliwa nto imbi, bajika bathi unguthixo.
7 Ke kaloku, kuloo mmandla bekukho imihlaba yomntu omkhulu wesiqithi, ogama linguPubliyo; owasamkela ngobubele, wasenza undwendwe lwakhe iintsuku zantathu.
8 Kwathi ke, uyise kaPubliyo walala phantsi, ebanjwe yicesina nokuxaxaza igazi; awathi uPawulos, engene kuye, wathandaza; wabeka izandla phezu kwakhe, wamphilisa.
9 Kuthe ke kwakwenzeka oko, bathi nabanye ababenezifo esiqithini apho, beza baphiliswa; bathi bona basenzela iimbeko ezininzi;
10 bathi, xa sindulukayo, basithwesa ngezinto esizisweleyo.
11 Ke kaloku, emva kweenyanga ezintathu, sanduluka ngomkhombe wakwa-Alesandire, obudlulise ubusika esiqithini eso, onembasa yamaWele.
12 Sathi sakufika eSirakusi, sahlala khona iintsuku zantathu.
13 Sisuka khona, sajikeleza safika eRegiyo; emva kosuku olunye, kwakubon’ ukuba umoya wasezantsi uvukile, safika ngowesibini umhla ePotiyoli;
14 safumana abazalwana apho, basibongoza ukuba sihlale nabo iintsuku zibe sixhenxe; seza ngokunjalo eRoma.
15 Bathi abazalwana, bakusiva, baphuma khona apho, beza kusihlangabeza, bada beza eApiyoforo, naseTritabherne; athe uPawulos, akubabona, wabulela kuThixo, womelezeka.
16 Ke kaloku, xeshikweni sifikileyo eRoma, umthetheli-khulu wabanikela ababanjwa kumthetheli-mkhosi; ke yena uPawulos wavunyelwa ukuba ahlale yedwa, nesoldati elimgcinayo.
17 Kwathi ke, emva kweentsuku ezintathu, uPawulos wabizela ndawonye abaziintloko bamaYuda; abathe bakubon’ ukuba ke babuthelene, wathi kubo, Madoda, bazalwana, mna ndithe, ndingenzanga nto ichasene nabantu namasiko akowethu, ndesuka eYerusalem ndingumbanjwa, ndanikelwa ezandleni zamaRoma.
18 Athe wona akundincina, afuna ukundikhulula, ngenxa yokuba kungekho tyala lakufa ndinalo.
19 Athe ke amaYuda akuphika, ndanyanzeleka ukuba ndibhenele kuKesare; kungengakuba ndibe ndinento yokulumangalela ngayo uhlanga lwakowethu.
20 Ndinibongoze ke ngenxa yeso sizathu ukuba nize, ndinibone, ndithethe nani; kuba kungenxa yethemba lakwaSirayeli endinxitywe lo mxokelelwane.
21 Wona ke athi kuye, Thina asizuzanga zincwadi zithetha ngawe, zivele kwelakwaYuda; kananjalo akufikanga bani wakubazalwana, owabika, wathetha nto ikhohlakeleyo ngawe.
22 Singa ke singeva kuwe izinto ozicingayo; kuba okunene ngalo elo hlelo kuyazeka kuthi, ukuba lichasiwe ezindaweni zonke.
23 Ke kaloku, bakummisela imini, kweza kuye into eninzi endlwini abehlala kuyo, wabatyhilela, ebaqononondisa kunene, ubukumkani bukaThixo; kananjalo ebebeyisela kokungoYesu, ethabatha emthethweni kaMoses kwanakubaprofeti, eqala kusasa ahlwise.
24 Yaye inxenye iseyiseka ngaloo mazwi athethwa nguye, yaye inxenye ingakholwa.
25 Bakuba ke bengavumelani, banduluka, akubon’ ukuba uPawulos uthethe zwi-nye, wathi, Watyapha uMoya oyiNgcwele ukuthetha ngoIsaya umprofeti koobawo bethu,
26 esithi, Hamba uye kwaba bantu, uthi, Ukuva oku niya kuva, ningakhe niqonde; Nithi nibona nje, nibone, ningakhe niqiqe.
27 Kuba intliziyo yaba bantu ithe fithi kukutyeba; Beva nzima ngeendlebe, Bewacima namehlo abo; Hleze babone ngamehlo, Beve ngeendlebe, Baqonde ngeentliziyo, Bajike, ndibaphilise.
28 Makwazeke ngoko kuni, ukuba usindiso lukaThixo luthunyelwe kuzo iintlanga; ziya kuluva zona.
29 Akuba etshilo, emka amaYuda, enembuzwano enkulu phakathi kwawo.
30 Ke kaloku, uPawulos wahlala iminyaka emibini iphela kweyakhe indlu ayiqeshileyo, wabamkela bonke ababesiza kuye,
31 ebuvakalisa ubukumkani bukaThixo, efundisa iindawo ezingeNkosi uYesu Kristu ngako konke ukungafihlisi, engalelwa bani.


text:
Yintoni Blackjack? Ngaba inokudlalwa Ezamahala? – Fumana £ 5 Bonus Ezamahala
roulette ezamahala umdlalo ngumdlalo apho abadlali babheje inani okanye uluhlu okanye iqela amanani. Kumthengisi okanye croupier ijija ivili yekhasino Blackjack apho amanani kuqala 0 kunye nesiphelo 37 okanye 38; kuxhomekeka kuhlobo Blackjack.
Ezinye lunee ezifana American Blackjack ndiweyo 00, ngenxa apho abantu badla ukhetha kuphela Blackjack European. Ibhola ifakwa icala ye ivili Blackjack ekusonteni.
Ekugqibeleni emva kokulahlekelwa nochatha, ibhola endaweni yokuphumla yayo. Ophumelele lo mdlalo ixhomekeke kule ndawo yokuphumla yokugqibela ibhola. Lo mdlalo imincili kakhulu ngenxa fun izinto kunye nobumnandi inxaxheba kuyo.
Dlala The Top igqwesileyo Blackjack Games Ngelo Coinfalls Casino – Bhalisa ngoku!
Ingaxuthi ukuya £ 25 Idiposithi Bonus NgoLwesihlanu + fumana 200% First Deposit asingqinelani £ 50
Zokubeka Deposit Bonus | Slotjar mfono & Kopa Casino £ 205 FREE!
"Akukho Ibhonasi Deposit Slots Online & mfono"Funda Review
Top Slot Site - Ifowni Kopa Casino Games Site
"New Slots Imidlalo yokuzonwabisa kunye Frieendly Bonus Hambisa!"Funda Review
Coinfalls Top Casino iibhonasi Slot Game
"Top Slots Games & Iibhonasi Free ukuba Gcina Oko Win"Funda Review
Vegas Games £ 5 mfono Imfono mfono Slots & umxokozelo Bonus
"£ 200 + £ 5 mahala xa u sayini!"Funda Review
Pocketwin Iselula Casino & Slots No Deposit Bonus & Fumana £ 5 mahala
"Wakholosa ngokupheleleyo UK Imfono mfono Casino"Funda Review
Cool Play Casino Top Slots Offers Mobile
"£200 Welcome Deals Today!"Funda Review
mFortune | Iikhasino New Imfono SIMAHLA Iintlawulo zebhonasi!
"Pay Zohambo Online ngokuthi mfono Bill Slots kunye yokuzonwabisa!"Funda Review
mail Casino | £ 5 Ibhonasi mahala Hlawula mfono Bill kunye £ 1m + Jackpots!
"Mail Casino Exit - Ngokukhawuleza kwaye Fair zeKhefu ..."Funda Review
Zokubeka Cash Games ngexesha Slot Fruity
"Zohambo Kopa Casino Slots Fun!"Funda Review
mfono Vegas | New Casino Bonus Imidlalo yokuzonwabisa | £ 200 Bonus + 10 aziyeki ezamahala, Dlala Neon Staxx!
"The Best Slots kwaye Top Casino Destination"Funda Review
Pages slot | Best Slots seKhefu Online & £ 200 Bonus!
"Inkonzo Customer Great kwaye Okuninzi Slots Pages Galore!"Funda Review
Roulette lilizwe umdlalo wongcakazo odumileyo ukuba ayifuni intshayelelo. Even James Bond Movies, iikhathuni neenkqubo ezahlukeneyo siveze Blackjack izihlandlo eziliqela ezilikhulu umabonwakude. Kuye kwajongwa njengoko wawushwankathela imidlalo yongcakazo bonke abazalwana ukungcakaza lwehlabathi cisa.
Zokubeka Deposit Bonus | Slotjar mfono & Kopa Casino £ 205 FREE!
"Akukho Ibhonasi Deposit Slots Online & mfono"ndwendwela Apha
Top Slot Site - Ifowni Kopa Casino Games Site
"New Slots Imidlalo yokuzonwabisa kunye Frieendly Bonus Hambisa!"ndwendwela Apha
Coinfalls Top Casino iibhonasi Slot Game
"Top Slots Games & Iibhonasi Free ukuba Gcina Oko Win"ndwendwela Apha
Vegas Games £ 5 mfono Imfono mfono Slots & umxokozelo Bonus
"£ 200 + £ 5 mahala xa u sayini!"ndwendwela Apha
Pocketwin Iselula Casino & Slots No Deposit Bonus & Fumana £ 5 mahala
"Wakholosa ngokupheleleyo UK Imfono mfono Casino"ndwendwela Apha
Cool Play Casino Top Slots Offers Mobile
"£200 Welcome Deals Today!"ndwendwela Apha
mFortune | Iikhasino New Imfono SIMAHLA Iintlawulo zebhonasi!
"Pay Zohambo Online ngokuthi mfono Bill Slots kunye yokuzonwabisa!"ndwendwela Apha
mail Casino | £ 5 Ibhonasi mahala Hlawula mfono Bill kunye £ 1m + Jackpots!
"Mail Casino Exit - Ngokukhawuleza kwaye Fair zeKhefu ..."ndwendwela Apha
Zokubeka Cash Games ngexesha Slot Fruity
"Zohambo Kopa Casino Slots Fun!"ndwendwela Apha
mfono Vegas | New Casino Bonus Imidlalo yokuzonwabisa | £ 200 Bonus + 10 aziyeki ezamahala, Dlala Neon Staxx!
"The Best Slots kwaye Top Casino Destination"ndwendwela Apha
Pages slot | Best Slots seKhefu Online & £ 200 Bonus!
"Inkonzo Customer Great kwaye Okuninzi Slots Pages Galore!"ndwendwela Apha
Into yokuqala qatha nabani engqondweni ukuthetha okanye ukucinga malunga yekhasino yi "Blackjack Imidlalo".
Iintlobo Ezahlukeneyo Blackjack Around The World
-
- American Blackjack
- yaseYurophu Blackjack
- French Blackjack
- Live kumthengisi Blackjack
- Free online Blackjack
- Android Blackjack
Kunye nezinye lunee ezininzi.
Roulette Ezamahala Imidlalo yokuzonwabisa kunokulayishwa ezantsi kwi A Inani Imithombo Ngelo Coinfalls Casino
-
- Android iifowuni eziphathwayo
- zala
- laptops
- Personal Computers
- iPads
- amacwecwe
Indlela Play Blackjack Ezamahala Imidlalo yokuzonwabisa?
Indlela yokudlala Blackjack ihlala okufanayo imidlalo yokubonisa ivideo kwakunye imidlalo apho ebandakanyekileyo imali yokwenene ukubheja. Kuba ngamnye uhlobo yomdlalo, imithetho kunye neendlela zihlala zifana. There are multiple players in this games and they can be or they may be situated in different parts of the world and yet connecting and playing with each other simultaneously. Namhlanje nokuba abasebenzisi Facebook Ungadibanisa kunye nabahlobo babo yokudlala free Blackjack online kuyo nayiphi na indawo kunye nangaliphi ixesha.
Kumthengisi kwaziwa kwakhona ngokuba croupier. Kwabathengisayo ngokuqhelekileyo intle kunene, enomtsalane, enomtsalane nezinomtsalane kwindalo. Oku kukuqinisekisa ukuba abadlali bahlale benomdla ngenxa abangaboniyo abathengisi mhle yaye uyathandeka.
UNYE umdibanise Ingongoma kukuba unentandabuzo okanye nokuyikrokrela ezingqondweni abadlali malunga isidima okanye ukunyaniseka wendlu yekhasino iya kulawulwa kwelo roulette ezamahala iphepha imidlalo ngenxa prescience labathengisi eziphilayo.


text:
I-Wikipedia okanye i-Wiki yincwadi eyaziwayo yamahhala e-intanethi, enamaqela angaphezu kwezigidi ezingama-36 kwiilwimi ezahlukeneyo ezingama-250. Okwangoku, sele ibe yinto ephezulu kunye nenokuthenjwa yenkcazelo kwi-intanethi. U-Ivan Konovalov, u-8 (Semalt uMphathi weNtuthuko yabaThengi, uthi i-English Wikipedia yodwa inamaphepha angaphezu kwezigidi ezintlanu kwaye iyindawo yesithandathu evakatyeleleyo kwihlabathi. Ngaphambi kokudalwa kwe-Wikipedia, umthombo omkhulu wolwazi yiYongle Encyclopedia, ekuthiwa iqulethe imiqulu engama-22 935. Xa uJimmy Wales wamisa lewebhu ngowe-2001, inguqulelo ye-Wikipedia yokuqala yayifumaneka kuwo wonke umntu emnatha. Namhlanje, unabantu abangaphezu kwesiqingatha sezigidi ezivakashela iphepha le-Wikipedia rhoqo ngenyanga. Amavolontiya abangaphezu kwama-80,000 ahlahlela amaphepha alo rhoqo, kwaye abantu abaninzi abazange bazi i-intanethi ngaphandle kwe-Wikipedia edibene namanye amawebhusayithi kunye neeblogi kwinani elikhulu.
Ootitshala, abaphandi, intatheli, abafundi kunye nabaqeqeshi bezonyango bancike kwi-Wikipedia kuba ulwazi olubekwe kule ndawo luhlala luchanekile. Sinokukhangela phantse zonke izihloko kule ncyclopedia, kwaye iingcali zisetyenzisile idatha yayo yokuqikelela izinto ezivela kwifilimu ze-blockbuster kwiirhafu zokutshintshwa kwempahla..Ngexesha, abalobi abahlukahlukeneyo kunye nabahleli beze phambili bahlela amakhasi e-Wikipedia ngeelwimi ezininzi. Abasebenzi baseburhulumenteni, abapolitiko, abadlali kunye nazo zonke iintlobo zabantu basebenzisa njengomthombo oyintloko wolwazi kwi-intanethi. Nokuba inkunzi ye-IBM intloko eyenziwe ngaphezulu kwama-47,000 amagama aquka 'iifowuni ze - Wikipedia i-website efanelekileyo kakhulu.
Ngokungafani neGoogle, i-Facebook kunye ne-Apple, i-Wikipedia ayikho inzuzo enkulu ye-intanethi. Ngokomzekelo, i-Apple Inc ibhale inzuzo engcono kakhulu nangaphezulu kunazo zonke kwimbali yenkampani kwaye iphumelele ukunyaniseka kwabaxhasi behlabathi ngenxa yeenkonzo zayo ezicwangcisiweyo kunye nemveliso. Ngakolunye uhlangothi, i-Wikipedia ibilokhu ihlala yinto engekho-frills kunye newebhusayithi ecacileyo eninzi amanqaku atyhicilelwe imihla ngemihla. Le encyclopedia eqhutywe ngevolontiya isebenza njengenhlangano enkulu engenzi nzuzo ehlabathini, ekhoyo ngenxa yeminikelo evela kuluntu jikelele. I-Wikipedia isoloko isetyenzisile iirekhodi ezintsha kwaye ivelise izimvo ezintsha zentengiso ngephepha layo elixhasiweyo kunye nezonxibelelwano.
Nangona abadali be-Wikipedia abazifunanga nzuzo nayiphi na inzuzo, iphazamise imirhumo yamashishini kunye neentlalo zentlalo kwiinyanga ezizayo, ukusuka kwimfundo yesikolo ukuya kupapashwa kwamanqaku. I-Wikipedia isoloko ityholwa ngokutshabalalisa imodeli yezoqoqosho, kwaye inetyala lokususa iinkcukacha ezidlulileyo kunye nokunika indawo ukuhlaziywa kolwazi.
Kubalulekile ukuba i-Wikipedia igxininise ngokuchanekileyo kwaye kufuneka ihlale ifanelekileyo kuwo onke amaxesha. Ngokuqinisekileyo, i-Wikipedia yatshintshile indlela esicinga ngayo amanqaku kwi-intanethi, kodwa isineentsilelo ezininzi. Ukulungelelanisa iteknoloji yeselula kufuneka ibe yinto ephambili kuyo kuba abaninzi abantu basebenzisa amadivayisi eselula ukufikelela kwi-intanethi. Ukuba i-Wikipedia ifuna ukufezekisa iinjongo ezifunwayo, kufuneka iyenze ifikeleleke kuzo zonke izixhobo nakuzo zonke iilwimi. Kwiminyaka elishumi elinesihlanu nje, i-Wikipedia ibe yinto enobungcono kunye nenzame enkulu yokusebenzisana kwabantu.


text:
Chapter 31
1 Kwakugqitywa konke oko, aphuma onke amaSirayeli afumanekileyo khona, aya emizini yakwaYuda, aziqhekeza izimiso zamatye, abagawula ooAshera, azidiliza iziganga nezibingelelo kulo lonke elakwaYuda, nelakwaBhenjamin, nelakwaEfrayim, nelakwaManase, kwada kwagqitywa. Babuya bonke oonyana bakaSirayeli, elowo waya elifeni lakhe, emizini yakowabo.
2 UHezekiya wawamisa amaqela ababingeleli nawabaLevi ngokwamaqela abo, elowo ngokomsebenzi wakhe, ababingeleli nabaLevi; wabamisela amadini anyukayo nemibingelelo yoxolo, ukuba balungiselele, babulele, badumise emasangweni eminquba kaYehova.
3 Isabelo sokumkani sasempahleni yakhe saba sesamadini anyukayo, amadini anyukayo akusasa kwanawangokuhlwa, namadini anyukayo esabatha, nawokuthwasa kwenyanga, nawemithendeleko, ngoko kubhaliweyo emyalelweni kaYehova.
4 UHezekiya wathi kubantu, kubemi baseYerusalem, mabanike isabelo sababingeleli nabaLevi, ukuze babambelele emyalelweni kaYehova.
5 Lakuvakala elo lizwi, oonyana bakaSirayeli bazisa into eninzi yeziqhamo zokuqala zengqolowa, newayini, neoli, nobusi, nolibo lonke lwamasimi, bazisa kakhulu isishumi sezinto zonke.
6 Oonyana bakaSirayeli nabakaYuda, abahleleliyo emizini yakwaYuda, nabo bazisa isishumi seenkomo, nesempahla emfutshane, nesishumi sezinto ezingcwele, ezibe zingcwaliselwe uYehova uThixo wabo, bazibeka iimfumba ngeemfumba.
7 Baqala ngenyanga yesithathu ukuzenza iimfumba, bagqiba ngenyanga yesixhenxe.
8 Beza ooHezekiya nabathetheli, bazibona iimfumba ezo, babulela kuYehova nakubantu bakhe amaSirayeli.
9 Wababuza uHezekiya ababingeleli nabaLevi ngeemfumba ezo.
10 Wathi uAzariya umbingeleli oyintloko, owendlu kaTsadoki, kuye, Kuseloko kwaqalwayo ukuziswa imirhumo endlwini kaYehova, side sahlutha, sashiya kakhulu; ngokuba uYehova ubasikelele abantu bakhe; le nto ingaka yeseleyo.
11 Wathi uHezekiya, Makulungiswe amagumbi endlwini kaYehova; bazilungisa ke,
12 bawungenisa umrhumo, nezishumi, nezinto ezingcwalisiweyo ngokukholekileyo. Umphathi wazo ibiyinganga uKonaniya umLevi, noShimehi umninawa wakhe, obengowesibini;
13 noYehiyeli, noAzaziya, noNahati, noAsaheli, noYerimoti, noYozabhadi, noEliyeli, noIsemakiya, noMahati, noBhenaya, bengabaveleli phantsi kwesandla sikaKonaniya noShimehi umninawa wakhe, ngommiselo kaHezekiya ukumkani, noAzariya inganga yendlu kaThixo.
14 UKore unyana kaImna, umLevi, ongowesango lasempumalanga, ubemele iminikelo kaThixo yabaqhutywa yintliziyo, ukuba awabe umrhumo kaYehova nezinto eziyingcwele kanye.
15 Ngaphantsi kwesandla sakhe ibinguEden, noMinyamin, noYeshuwa, noShemaya, noAmariya, noShekaniya, emizini yababingeleli, ngokunyanisa, ukuba babele abazalwana babo ngamaqela, abakhulu kwanjengabancinane;
16 iyodwa into eyindoda ebhalwe emilibeni yokuzalwa, ethabathele kominyaka mithathu ezelwe kwenyusa, kubo bonke abangenayo endlwini kaYehova ukwamkela into yemini, ngangemini yayo, yomsebenzi wabo, ezigxineni zabo ngokwamaqela abo.
17 Ukubhalwa kwababingeleli emilibeni yokuzalwa kube kungokwezindlu zooyise; nabaLevi bebesezigxineni zabo ngokwamaqela abo, bathabathela kominyaka imashumi mabini ezelwe kwenyusa;
18 ukuba kwabelwe iintsatshana zabo zonke ezibhaliweyo emilibeni yokuzalwa, abafazi babo, noonyana babo, neentombi zabo, kwibandla lonke. Ngokuba ngokunyanisa kwabo bazingcwalisa ke ngezinto ezingcwele.
19 Nangenxa yoonyana baka-Aron ababingeleli, ababesemhlabeni wamadlelo emizi yabo, emizini ngemizi yonke, kube kukho amadoda axeliweyo ngamagama, okuyabela izabelo into yonke eyindoda kubabingeleli, nabo bonke ababhaliweyo emilibeni yokuzalwa kubaLevi.
20 Wenjenjalo uHezekiya kumaYuda onke; wenza okulungileyo, nokuthe tye, nokunyanisileyo, phambi koYehova uThixo wakhe;
21 nasemsebenzini, nokuba nguwuphi, awawuqalayo wenkonzo yendlu kaThixo, nomyalelo, nomthetho, ukuba amquqele uThixo wakhe, wawenza ngentliziyo yakhe yonke, waphumelela.


text:
Chapter 12
1 Kumongameli: ngelamadoda ilizwi. Umhobe kaDavide. Sindisa, Yehova, ngokuba uphelile owenceba, Ngokuba bathe shwaka abanyanisileyo koonyana babantu.
2 Bathetha inkohlakalo omnye nomnye; Bathetha ngomlomo ogudileyo, nangentliziyo embaxa.
3 Ngamana uYehova angayinqumla yonke imilebe yomlomo ogudileyo, Ulwimi oluthetha izinto ezinkulu;
4 Abathe, Ulwimi lwethu siyalupheza; Imilomo yethu yeyethu; ngubani na oyinkosi kuthi?
5 Ngenxa yokubhuqwa kweentsizana, ngenxa yokuncwina kwamahlwempu, Ndiya kusuka ndime ngoku, utsho uYehova; Ndiya kumbeka elusindisweni lowo ululangazelelayo.
6 Amazwi kaYehova ngamazwi acocekileyo, Yisilivere enyibilikiselwe eziko, yela emhlabeni, Ehluzwe kasixhenxe.
7 Wena, Yehova, uya kubagcina, Uya kubalondoloza kwesi sizukulwana ngonaphakade.
8 Abangendawo bahambahamba ngeenxa zonke, Xa kuphakanyiswe abangeni phakathi koonyana babantu.


text:
Usuku lweBaselworld 2018 - 22.- 27.03.2018
Kungekudala iBaselworld 2018 iya kuvula iingcango zayo ukunika umhla ochanekileyo we22.- 27.03.2018. Ngethuba eli lixesha inkonzo yethu eyimoto yodwa iyatholakala. Inkonzo yemoto engabizi kunye ne-limousines, i-minivans kunye neebhasi ezibandakanya abaqhubi abahlobo. Sincoma ukuba ubhuqe isithuthi sakho kunye nomqhubi sele sele, ngokokuba sinokuthi siqiniseke ngeenkonzo zethu zokuhamba ngokugqithiseleyo kwiintengo ezingenakulinganiswa. Sithumelele nje i-imeyile ngeemfuno zakho kwaye kungekudala uza kuba nesipho sakho esingabophi kwibhokisi lakho lebhokisi.
I-imeyili: kontakt@transferservice-basel.ch


text:
Ukucaca
Kwi-optics, ukukhanya yinxalenye yezinto aezenza okokuba ukukhanya kugqobhozele ngaphakathi kwinto ethile, sitsho sibone okokuba yintoni na le ikulento.
I-object ekhanyayo ungabona ngaphaya kwayo. Oko kuthetha okokuba, into engaphaya kwayo kungalula ukugqobhoza kuyo utsho uyibone into engaphaya kwayo. I-nto ebonakalayo ngaphaya kwento ekhanyayo ifana nqwa nento onokuyibona ungakhange ude ube ugqobhozela kwenye into. Isenokutshintshwa ukuba loo nto ikhanyayo isebenza nje ngee-lens. Oko ke kunokubutshintsha ubungakanani nendlela emi ngayo loo nto.
I-Translucency[tshintsha | edit source]
Ukuba ukukhanya kwento kubonakala luzizi ngokuthi nangona amehlo ekwazi ukugqobhoza abone ngaphaya kwento leyo ikhanyayo, kodwa akakwazi ukubona zonke iinkcukacha zaloo nto agqobhozele kuyo; loo nto kuthiwa i-translucent.
Ukukhanya kunqumla ngento e-translucent, kodwa akunakubona nto ngaphaya kwako. Ukukhanya kudlula kule kodwa into le kunqumla kuyo kuyakungqubaza ukukhanya ukuze ungabinakuyibona into, ubone isithunzi
Imizekelo yezinto ezi-translucent zi-igilasi, amaphepha, kunye nenzinye iintlobo ze- amber.


text:
Chapter 21
1 Weva umKanan, ukumkani waseAradi, obehleli kwelasezantsi, ukuba ayeza amaSirayeli ngendlela yeentlola, walwa namaSirayeli, wathimba abantu kuwo.
2 Abhambathisa amaSirayeli isibhambathiso kuYehova, athi, Ukuba uthe wabanikela inene aba bantu esandleni sam, ndoyisingela phantsi imizi yabo.
3 Waliva uYehova ilizwi lamaSirayeli, wamnikela umKanan lowo kuwo, wasingelwa phantsi nemizi yakhe. Kwathiwa igama laloo ndawo yiHorma.
4 Banduluka entabeni yeHore ngendlela yoLwandle oluBomvu, ukuba bajikele ilizwe lakwaEdom; bakhathazeka abantu endleleni.
5 Bathetha abantu ngoThixo nangoMoses, bathi, Yini na ukuba nisinyuse eYiputa, size kufela entlango? Ngokuba tu isonka, tu namanzi; umphefumlo wethu ukruqukile sesi sonka sinkatshunkatshu.
6 UYehova wathuma iinyoka ezinobuhlungu ebantwini, zabaluma abantu; kwafa abantu abaninzi bakwaSirayeli.
7 Beza abantu kuMoses, bathi, Sonile, ngokuba sithethe ngoYehova nangawe; thandaza kuYehova, azisuse kuthi iinyoka ezo. Wabathandazela ke uMoses abantu.
8 Wathi uYehova kuMoses, Zenzele inyoka enobuhlungu, uyixhome esibondeni eside; kothi, bonke abobalunyiweyo, bakukhangela kuyo, baphile.
9 Wenza ke uMoses inyoka yobhedu, wayixhoma esibondeni eside; kwathi, yakuba ithe inyoka yamluma umntu, waza wabheka enyokeni yobhedu, waphila.
10 Banduluka oonyana bakaSirayeli, baya bamisa iintente eObhoti.
11 Banduluka eObhoti, baya bamisa eIye-abharim, entlango ephambi kwelakwaMowabhi, ngasekuphumeni kwelanga.
12 Banduluka khona, baya bamisa esihlanjeni saseZerede.
13 Banduluka khona, baya bamisa phesheya kweArnon, esentlango, ephuma emdeni wama-Amori; kuba iArnon ngumda wakwaMowabhi, ophakathi kwamaMowabhi nama-Amori.
14 Ngenxa yoko, kuthiwa encwadini yeemfazwe zikaYehova: IVahebhi wayithabatha esiza ngesaqhwithi, Nezibhaxa zaseArnon,
15 Namathambeka ezibhaxa, Olukela ekhayeni laseAri, Ayame umda wakwaMowabhi.
16 Banduluka khona, baye eBhere; elo lelo qula wathi ngalo uYehova kuMoses, Hlanganisa abantu, ndibanike amanzi.
17 Oko ahlaba amaSirayeli le ngoma: Nyuka, qula; vumani kulo,
18 Kwiqula elambiwa ngabathetheli, Lagonjwa ngamanene abantu, Ngentonga yommisi-mthetho, ngemisimelelo yawo. Banduluka entlango, baya eMatana.
19 Banduluka eMatana, baya eNahaliyeli. Banduluka eNahaliyeli, baya eBhamoti.
20 Banduluka eBhamoti, baya esihlanjeni esisemhlabeni wakwaMowabhi, baya encotsheni yePisga, ekhangele enkangala.
21 AmaSirayeli athuma izigidimi kuSihon, ukumkani wama-Amori, esithi, Mandicande ezweni lakho;
22 asiyi kuthi gu bucala, siye emasimini nasezidiliyeni; asiyi kusela manzi equla; siya kubamba ngomendo wenkosi, side sicande emdeni wakho.
23 Akawavumela uSihon amaSirayeli ukuba acande emdeni wakhe. USihon wahlanganisa bonke abantu bakhe, waphuma waya kuwahlangabeza amaSirayeli entlango, wafika eYatsa, walwa namaSirayeli.
24 AmaSirayeli amxabela ngohlangothi lwekrele, alihlutha ilizwe lakhe, athabathela eArnon, esa eYabhoki, esa koonyana baka-Amon; ngokuba umda woonyana baka-Amon ubuliqele.
25 AmaSirayeli ayithabatha yonke le mizi, ahlala amaSirayeli emizini yonke yama-Amori, eHeshbhon nasemagxamesini ayo.
26 Kuba iHeshbhon ngumzi wakwaSihon, ukumkani wama-Amori, owalwa nokumkani wakwaMowabhi wangaphambili, walihlutha lonke ilizwe lakhe kuye, kwesa eArnon.
27 Ngenxa yoko babesithi abenzi bemizekeliso: Yizani eHeshbhon, mawakhiwe uzinziswe umzi wakwaSihon;
28 Ngokuba kuphume umlilo eHeshbhon, Ilangatye emzini wakwaSihon; Wayidla iAri yakwaMowabhi, Abaninimimango baseArnon.
29 Yeha wena, Mowabhi! Nidakile, bantu bakwaKemoshe, Ubanikele oonyana bakhe baba ngabasabi, lintombi zakhe uzinikele ekuthinjweni, KuSihon, ukumkani wama-Amori.
30 Sibatolile; idakile iHeshbhon, kwesa eDibhon; Sababhangazisa, kwesa eNofa, Yangumlilo, kwesa eMedebha.
31 Ahlala amaSirayeli ezweni lama-Amori.
32 Wathuma uMoses ukuba iye kuhlolwa iYazere; bawathimba amagxamesi ayo, bawagqogqa ama-Amori abekhona.
33 Bajika, benyuka ngendlela yaseBhashan. Waphuma uOgi, ukumkani waseBhashan, waya kubahlangabeza, yena nabantu bakhe bonke, ukuba kuliwee-Edreyi.
34 Wathi uYehova kuMoses, Musa ukumoyika; ngokuba ndimnikele esandleni sakho, nabantu bakhe bonke, nelizwe lakhe, ukuba wenze kuye njengoko wenzayo kuSihon, unkumkani wama-Amori, owayehleli eHeshbhon.
35 Bambulala yena noonyana bakhe, nabantu bakhe bonke, kwada akwasala usindileyo; balihlutha ilizwe lakhe.


text:
Chapter 13
1 Baphinda oonyana bakaSirayeli benza ububi emehlweni kaYehova. UYehova wabanikela esandleni samaFilisti iminyaka emashumi mane.
2 Ke kaloku kwabakho ndoda ithile yaseTsora, yomlibo wamaDan, egama linguManowa, umkayo eludlolo, engazali.
3 Kwabonakala isithunywa sikaYehova kumfazi lowo, sathi kuye, Yabona, uludlolo wena, akuzali; ke uya kumitha, uzale unyana.
4 Ke ngoko khawuzigcine, uze ungaseli wayini nasiselo sinxilisayo; ungadli nanye into eyinqambi.
5 Ngokuba uyabona, uya kumitha, uzale unyana; isitshetshe sokucheba asiyi kusondezwa entlokweni yakhe; ngokuba le nkwenkwe iya kuba ngumahlulwa kaThixo kwasesizalweni. Yiyo ke eya kuqala ukuwasindisa amaSirayeli esandleni samaFilisti.
6 Weza lo mfazi, wathi kwindoda yakhe, Kufike kum umntu kaThixo, imbonakalo yakhe injengembonakalo yesithunywa sikaThixo, isoyikeka kunene; kodwa andimbuzanga apho avela khona, naye akandixelelanga igama lakhe.
7 Wathi kum, Uyabona, uya kumitha, uzale unyana; ke ngoko uze ungaseli wayini nasiselo sinxilisayo, ungadli nanye into eyinqambi; ngokuba le nkwenkwe iya kuba ngumahlulwa kaThixo, kwasesizalweni, kude kube ngumhla wokufa kwayo.
8 Wathandaza ke uManowa kuYehova, wathi, Camagu, Nkosi yam; umntu kaThixo owamthumayo makakhe abuye eze kuthi, asifundise ukuba simthini na umntwana oya kuzalwa.
9 Waliphulaphula uThixo izwi likaManowa; sabuya seza ke isithunywa sikaYehova kumfazi lowo ehleli entsimini, uManowa indoda yakhe ingenaye.
10 Wakhawuleza umfazi, wagidima, wayixelela indoda yakhe, wathi kuyo, Yabona, ubonakele kum laa mntu ubeze kum laa mhla.
11 Wesuka ke uManowa, wamlandela umkakhe, waya kuloo mntu, wathi kuye, Ungulaa mntu na ubethetha nomfazi? Wathi, Ndinguye.
12 Wathi uManowa, Ukuba lithe lenzeka kaloku ilizwi lakho, loba yintoni na isiko lale nkwenkwe, nokwenza kwayo?
13 Sathi isithunywa sikaYehova kuManowa, Konke endikuthethileyo kumfazi makazigcine kuko.
14 Maze angadli nto iphuma emdiliyeni, angaseli wayini nasiselo sinxilisayo, angadli nanye into eyinqambi. Konke endimwisele umthetho ngako makakugcine.
15 Wathi uManowa kwisithunywa sikaYehova, Makhe sikubambezele, sikwenzele itakane lebhokhwe.
16 Sathi isithunywa sikaYehova kuManowa, Nokuba undibambezele, andiyi kudla ekudleni kwakho; ke ukuba wenza idini elinyukayo kuYehova, linyuse. Ngokuba uManowa ebengazi ukuba sisithunywa sikaYehova.
17 Wathi uManowa kwisithunywa sikaYehova, Ungubani na igama; sikuzukise lakwenzeka ilizwi lakho?
18 Sathi kuye isithunywa sikaYehova, Yini na le nto ulibuzayo igama lam, libalulekile nje?
19 Wathabatha uManowa itakane lebhokhwe nomnikelo wokudla, wazinyusa kuYehova eweni; sona sisenza ngokumangalisayo, bebonela uManowa nomkakhe.
20 Kwathi, ekunyukeni kwelangatye esibingelelweni, lisinga ezulwini, senyuka isithunywa sikaYehova ngelangatye lesibingelelo, uManowa nomkakhe bebona. Bawa ngobuso emhlabeni.
21 Asaba saphinda sibonakale isithunywa sikaYehova kuManowa nomkakhe. Wandula ukwazi uManowa ukuba sisithunywa sikaYehova esi.
22 Wathi uManowa kumkakhe, Siya kufa ngenene, ngokuba simbonile uThixo.
23 Wathi umkakhe kuye, Ukuba uYehova ubefuna ukusibulala, ange engalamkelanga esandleni sethu idini elinyukayo, nomnikelo wokudla; ange engasibonisanga zonke ezi zinto; ange engasivisanga okunje ngexesha elinjengeli.
24 Wazala unyana umfazi lowo, wathi igama lakhe nguSamson. Yakhula ke inkwenkwe leyo, uYehova wayisikelela.
25 Waqala uMoya kaYehova wamqhuba eseMahane-dan, phakathi kweTsora ne-Eshtawoli.


text:
Iindlela Zokwenza Intaspho Yakho Yonwabe
Indlela Yokuqeqesha Abantwana
UGeorge uthi: *“UMichael, unyana wam owayeneminyaka emine wayesoloko eshiya izinto zakhe zokudlala zithe saa indlu yonke ngorhatya. Ndandimxelela ukuba aziqokelele aze azibeke ndawonye ngaphambi kokuba aye kulala. Kodwa ke wayeqhankqalaza. Le nto yayindenza ndibe ligqabi ngumsindo ndize ndimngxolise, kodwa ke sasixabana nangakumbi. Ndandifuna kube mnandi ngaphambi kokuba siye kulala, ngenxa yoko ndandimyeka ndize ndicoce ngokwam.”
UEmily uthi: “Iingxaki zaqalisa xa intombi yam eneminyaka eli-13 ubudala uJenny, ingazange ikwazi ukwenza umsebenzi wayo wesikolo. Kwaphela iyure yonke ekhala emva kokuba ebuye esikolweni. Ndamkhuthaza uJenny ukuba acele uncedo kutitshala wakhe, kodwa wathi wayengafuni kuthetha naye kuba wayekhohlakele. Kwabakho into ethi mandiye kuye laa mfazi ukuze ndimxelele iindaba zakhe. Ndandisithi akukho mntu unelungelo lokwenza umntwana wam angonwabi.”
NGABA nawe ufana noGeorge noEmily? Njengabo bazali, uninzi lwabazali luye lungakwazi ukunyamezela xa lubona umntwana esengxakini okanye engonwabanga. Kungokwemvelo ukuba abazali bafune ukukhusela abantwana babo. Kodwa ke ezi meko zichazwe ngasentla zavulela aba bazali sithetha ngabo ithuba lokufundisa abantwana babo ukuba bakwazi ukuzimela. Kakade ke, izifundo ezinokufundwa ngumntwana oneminyaka emine noneminyaka eli-13 ziyahlukana.
Inyaniso kukuba awunakusoloko ukwazi ukumkhusela umntwana wakho xa kuvela iingxaki. Liza kufika ithuba lokuba umntwana ashiye uyise nonina aze ‘athwale owakhe umthwalo.’ (Galati 6:5; Genesis 2:24) Ukuze umntwana akwazi ukuzimela, abazali kufuneka bahlale beyikhumbula imbopheleleko yabo yokufundisa abantwana babo ukuba bangabi ngabantu abazingcayo kunoko babe ngabantu abadala abakwaziyo ukuzimela. Ukuqeqesha umntwana ngaloo ndlela asingomdlalo!
Ngethamsanqa abazali banomzekelo omhle wendlela uYesu awabaqeqesha ngayo abafundi bakhe. UYesu wayengenabantwana. Kodwa xa wayekhetha yaye eqeqesha abafundi bakhe wayefuna ze bakwazi ukuqhubeka nomsebenzi, nokuba yena sele engasekho. (Mateyu 28:19, 20) Into eyaphunyezwa nguYesu iyafana noko kufuna ukwenziwa ngabazali xa beqeqesha abantwana babo. Masithethe ngeenkalo ezintathu zomzekelo uYesu awawumisela abazali.
‘Mmisele Umzekelo Omhle’ Umntwana Wakho
Ngasekupheleni kobomi bakhe basemhlabeni uYesu wathi kubalandeli bakhe: “Kuba ndinibekela umzekelo, ukuze, kanye njengoko ndenjenjalo kuni, nenjenjalo nani.” (Yohane 13:15) Ngokufanayo, abazali kufuneka bachaze baze bamisele umzekelo waloo nto babafundisa yona abantwana babo.
Zibuze: ‘Ngaba ndithetha kakuhle ngomsebenzi wam endifanele ndiwenze? Ngaba ndithetha ngolwaneliseko endilufumanayo xa ndiye ndasebenza nzima ukuze ndincede abanye? Okanye ngaba ndisoloko ndikhalaza ndize ndizithelekise nabantu abaphila kamnandi?’
Kuyavunywa ukuba akakho umntu ofezekileyo. Sonke sikhe sizive sitsala nzima. Kodwa umzekelo wakho ngowona unokunceda abantwana bakho babone ukubaluleka kokuzibhokoxa ebomini.
KHAWUZAME OKU: Ukuba kunokwenzeka, mhlawumbi ungamana usiya nomntwana wakho emsebenzini ukuze abone indlela osebenza ngayo nzima ukuze uxhase intsapho. Hamba naye naxa uye kuncedisa abamelwane bakho kwimisebenzi yabo. Emva koko mxelele indlela oye wonwaba ngayo ngenxa yokwenza loo msebenzi.—IZenzo 20:35.
Ungalindeli Okungaphaya Kwamandla Akhe
UYesu wayesazi ukuba kwakuza kuthath’ ixesha ngaphambi kokuba abafundi bakhe bakwazi ukwenza umsebenzi awayelindele ukuba bawenze. Wakha wathi kubo: “Ziseninzi izinto endinokuzithetha kuni, kodwa aninakukwazi ukuzithwala okwangoku.” (Yohane 16:12) UYesu akazange afune ukuba abafundi bakhe bazimele ngenkqay’ elangeni ngoko nangoko. Kunoko wachitha ixesha ebafundisa izinto ezininzi. UYesu wabavumela ukuba bahambe bodwa abafundi kuphela esakubona ukuba babeqeqesheke kakuhle.
Ngendlela efanayo akunakuba kuhle ngabazali ukunika abantwana babo imisebenzi yabantu abakhulu ngaphambi kwexesha. Nakuba kunjalo abazali bafanele babone ukuba yiyiphi imisebenzi ebafaneleyo abantwana njengoko besiya bekhula. Ngokomzekelo, abazali kufuneka bafundise abantwana babo ukuba bacoceke, bacoce izindlu zabo baze bayiphathe kakuhle imali. Xa umntwana eqalisa ukuya esikolweni abazali bafanele balindele ukuba azi ukuba akayi kumelwa ngasemva ukuba enze umsebenzi wakhe wesikolo.
Abazali akufuneki baphelele ekubanikeni umsebenzi nje kuphela abantwana babo. Bafanele babaxhase njengoko bezama ukuphumelela. UGeorge, utata ebekuthethwe ngaye ekuqaleni, waqonda ukuba esinye sezizathu ezazimenza angabi nantsebenziswano uMichael sasikukuba lo msebenzi wawubonakala unzima. Uthi: “Ndayeka ukumngxolisa uMichael ndaza ndamfundisa indlela yokucoca.”
Wenza ntoni? UGeorge uthi: “Okokuqala, ndamisela ixesha lokuyeka ukudlala nelokuqokelela izinto zokudlala. Emva koko, ndamfundisa ukucoca igumbi lakhe. Loo msebenzi ndawenza umdlalo, sikhuphisana ngokuba ngubani oza kukhawuleza agqibe. Kungekudala loo nto wayesele eyenza engathunywanga. Ndandiye ndimthembise ukuba ndiza kumfundela ibali ngaphambi kokuba aye kulala. Kodwa ke ndandiye ndimxelele ukuba xa eye warhuq’ iinyawo ibali laliza kuba lifutshane.”
KHAWUZAME ELI CEBISO: Khawuhlole ukuba yintoni enokwenziwa ngumntwana ngamnye ukuze afak’ isandla kwimisebenzi yasekhaya. Zibuze, ‘Ngaba kukho izinto endibenzela zona abantwana bam ebebefanele bazenze ngokwabo?’ Ukuba zikhona zenze kunye nabo de uqiniseke ukuba banokuzenza ngaphandle kwakho. Yenza kucace ukuba indlela awenza ngayo imisebenzi yakhe iza kuba nemiphumo enokuba mihle okanye mibi. Emva koko, qiniseka ukuba uyabambelel’ elizwini lakho.
Mnike Imiyalelo Ecacileyo
UYesu, njengaye nabani na okwaziyo ukufundisa kakuhle wayesazi ukuba eyona ndlela yokufundisa umntu ukwenza into ethile kukumvumela ayenze ngokwakhe. Ngokomzekelo, xa uYesu wayebona ukuba lalifikile ixesha wathumela abafundi bakhe ‘ngababini phambi kwakhe kwizixeko neendawo zonke ezo yena awayeza kuya kuzo.’ (Luka 10:1) Noko ke, akazange athi mabazibonele. Ngaphambi kokuba abathume wabanika imiyalelo ecacileyo. (Luka 10:2-12) Xa abafundi babuya baza babalisa ngempumelelo yabo uYesu wabancoma waza wabakhuthaza. (Luka 10:17-24) Wabaxelela ukuba wayebathembile yaye ebaxabisa.
Wenza ntoni xa kufuneka abantwana bakho benze umsebenzi onzima? Ngaba uyabakhusela abantwana bakho kwizinto abazoyikayo ukuze bangaphoxeki okanye boyisakale? Usenokufuna ukumnceda umntwana wakho ngokumenzela loo msebenzi.
Kodwa ke nanku umbuzo: Yintoni aya kuyifunda umntwana ukuba usoloko umenzela izinto? Ngaba loo nto ibonisa ukuba uyamthemba? Ngaba loo nto ayiyi kubonisa ukuba usamjonga njengohata osafuna ukufunzwa nguwe yonke into?
Ngokomzekelo, uEmily ebesithethe ngaye ekuqaleni wayilungisa njani ingxaki yentombi yakhe? Kunokuba angenelele wakhuthaza uJenny ukuba athethe notitshala wakhe. UEmily noJenny babhala phantsi imibuzo eyayiza kubuzwa nguJenny kutitshala wakhe. Emva koko wamcebisa ngexesha awayefanele aye ngalo kutitshala. Bade baqhelisela nendlela awayeza kuthetha ngayo. UEmily uthi: “UJenny waqweba isibindi sokuthetha notitshala wakhe yaye utitshala wamncoma ngokuza kuthetha naye. UJenny waziva enelunda ibe nam ndaziva ngaloo ndlela.”
KHAWUZAME ELI CEBISO: Yibhale phantsi ingxaki anayo umntwana wakho. Ecaleni kwaloo ngxaki bhala into anokuyenza ukuze ayilungise ngokwakhe ngaphandle kwakho. Qheliselani izinto ekufuneka azenze ukuze ayilungise. Mxelele ukuba uyamthemba.
Ukuba uhlala ubakhusela kwiingxaki abantwana bakho unokubenza bangakwazi ukujamelana nobomi. Kunoko benze babe nesibindi ngokubakhulisa ngendlela yokuba bazimele. Ngokwenza kanjalo uya kuba ubanika esona sipho sixabisekileyo.
^ isiqe. 3 Amagama atshintshiwe.
ZIBUZE . . .
Ngaba andilindelanga ukuba abantwana bam benze okungaphezu kwamandla abo?
Ngaba ndiyabaxelela ndize ndibabonise izinto ekufuneka bazenze ukuze baphumelele?
Ndagqibela nini ukukhe ndimkhuthaze okanye ndimncome umntwana wam?


text:
Chapter 1
1 Ilizwi likaYehova elafika kuHoseya unyana kaBheri, ngemihla kaUziya, kaYotam, ka-Ahazi, kaHezekiya, ookumkani bakwaYuda; ngemihla kaYarobheham unyana kaYowashe, ukumkani wakwaSirayeli.
2 Ukuqala kokuthetha kukaYehova noHoseya, wathi uYehova kuHoseya, Yiya uzeke umfazi wobuhenyu nabantwana bobuhenyu; ngokuba ilizwe lihenyuze kakhulu, lemka kuYehova.
3 Waya ke, wazeka uGomere intombi kaDibhelayim; wakhawula, wamzalela unyana.
4 UYehova wathi kuye, Mthiye igama lokuba nguYizereli; ngokuba kusaya kuba ngumzuzwana, ndiwavelele amagazi akwaYizereli kwindlu kaYehu, ndibuphelise ubukumkani bendlu kaSirayeli.
5 Kuya kuthi ngaloo mini ndisaphule isaphetha sakwaSirayeli entilini yaseYizereli.
6 Waphinda wakhawula, wazala intombi. Wathi uYehova kuye, Yithiye igama lokuba nguAkenzelwanga-mfesane ngokuba andiyi kuba saphinda ndiyenzele mfesane indlu kaSirayeli, ndingabaxoleli nokubaxolela.
7 Ndiya kuyenzela imfesane ke indlu kaYuda, ndibasindise ngoYehova uThixo wabo, ndingabasindisi ngasaphetha, nangakrele, nangamfazwe, ngamahashe, nangabamahashe.
8 Akumlumla ke uAkenzelwanga-mfesane, wakhawula wazala unyana.
9 Wathi uYehova, Mthiye igama lokuba nguAsibantu-bam; ngokuba aningabantu bam, nam andiyi kuba ngowenu.
10 Ke inani loonyana bakaSirayeli liya kuba ngangentlabathi yaselwandle, engalinganiswayo, engabalwayo; kuthi endaweni yokuba kuthiwe kubo, Aningabantu bam, kusuke kuthiwe kubo, Ningoonyana bakaThixo ophilileyo.
11 Bohlanganisana ndawonye oonyana bakaYuda noonyana bakaSirayeli, bazimisele intloko ibe nye, banyuke baphume kwelo zwe; kuba iya kuba nkulu imini yaseYizereli.


text:
Chapter 9
1 Ke kaloku, ebabizele ndawonye abafundi bakhe abalishumi elinababini, wabanika amandla negunya kuzo zonke iidemon, nokuphilisa izifo.
2 Wabathuma ukuba babuvakalise ubukumkani bukaThixo, bayiphilise imilwelwe.
3 Wathi kubo, Ningaphathi nto yandlela, namisimelelo, nangxowa yamphako, nasonka, namali, ningabi nangubo zangaphantsi ngambini;
4 nasendlwini enithe nangena kuyo, hlalani khona, ukumka nisuke khona.
5 Abo sukuba benganamkeli, yithini nakuphuma kuloo mzi, niluvuthulule nothuli ezinyaweni zenu, kube bubungqina oko kubo.
6 Bephumile ke, bayihambahamba imizana, bezishumayela iindaba ezilungileyo, bephilisa ezindaweni zonke.
7 Ke kaloku uHerode, umphathi wesahlulo sesine selizwe, waziva zonke izinto ezenziwayo nguye; wesuka wathingaza, ngenxa yokuba bekusithiwa ngabanye, Kuvuke uYohane kwabafileyo;
8 kuthiwe ke ngabanye, Kubonakale uEliya; kuthiwe ngabanye, Kubuye kwavuka umprofeti wakuwo amanyange.
9 Wathi uHerode, UYohane mna ndamnqamla intloko; lo ke ngubani na, ndiva kuthethwa izinto ezinje ngaye. Wayefuna ke ukumbona.
10 Bebuyile abapostile, bamcacisela ukuba zinkulu kwezinto ababezenzile. Wabathabatha, wasithela endaweni eyintlango yomzi okuthiwa yiBhetesayida.
11 Zithe ke zakwazi izihlwele, zamlandela. Wazamkela ke; wayethetha kuzo ngabo ubukumkani bukaThixo; wayebaphilisa ababeswele impilo.
12 Ke kaloku yaqala ukumka imini. Beza ke abalishumi elinababini, bathi kuye, Zindulule izihlwele, ukuze bemke, baye emizini ejikelezileyo, nasemaphandleni, balale, ze bafumane into edliwayo; ngokuba apha sikwindawo eyintlango.
13 Uthe ke kubo, Bapheni nina badle. Bathi ke bona, Akukho nto sinayo ingaphezu kwezonka ezihlanu neentlanzi ezimbini; singaba kambe siya kuya sibathengele izinto ezidliwayo bonke aba bantu.
14 Kuba amadoda ngathi ayemawaka mahlanu. Wathi ke kubafundi bakhe, Bangqengqiseni, babe yimityino emashumi ngamahlanu.
15 Benjenjalo, babangqengqisa bonke.
16 Ezithabathile ke izonka zozihlanu neentlanzi zombini, wakhangela ezulwini, wazisikelela, waqhekeza; wamana enika abafundi, ukuba babeke ezihlweleni.
17 Badla bahlutha bonke; kwasuswa okuseleyo kubo izitya zamaqhekeza zalishumi elinazibini.
18 Ke kaloku kwathi, ekubeni ethandaza eyedwa, bantontelana kuye abafundi, wabuza kubo, esithi, Izihlwele ezi zithi ndingubani na?
19 Baphendula ke bona, bathi, Zithi unguYohane umbhaptizi; abanye ke bathi unguEliya; abanye ke bathi, kubuye kwavuka mprofeti uthile kumanyange.
20 Uthe ke kubo, Ke nina nithi ndingubani na? Waphendula ke uPetros wathi, Unguye uKristu kaThixo.
21 Wabakhalimela ke, ebathethela ngelithi, le nto mabangayithethi nakubani; esithi,
22 UNyana woMntu umelwe kukuthi eve ubunzima obukhulu, alahlwe ngawo amadoda amakhulu nababingeleli abakhulu nababhali, abulawe, athi ngomhla wesithathu, avuke.
23 Wayesithi ke kubo bonke, Ukuba ubani uthanda ukundilandela, makazincame, awuthwale umnqamlezo wakhe imihla ngemihla, andilandele ke.
24 Ngokuba osukuba ethanda ukuwusindisa umphefumlo wakhe, wolahlekelwa nguwo; ke othe wawulahla umphefumlo wakhe ngenxa yam, wowusindisa lowo.
25 Kuba kumnceda ntoni na umntu ukuthi azuze ihlabathi liphela, abe ke ezilahlile, mhlawumbi ezonakalisile?
26 Kuba othe waneentloni ngam, nangawo amazwi am, uNyana woMntu woba neentloni ngaye lowo, xa athe weza esebuqaqawulini bakhe, nobukaYise, nobezithunywa ezingcwele.
27 Ndithi ke kuni, Inyaniso, kukho abathile kwabemiyo apha, abangayi kukha beve kufa, bade babubone ubukumkani bukaThixo.
28 Ke kaloku kuthe, emveni kwezi zinto, malunga neentsuku ezisibhozo, wathabatha uPetros noYohane noYakobi; wenyuka wava entabeni, esiya kuthandaza.
29 Kwathi, ekuthandazeni kwakhe, ubuso bakhe babonakala bububumbi, nengubo yakhe yamhlophe yabengezela.
30 Kwabonakala amadoda amabini ethetha naye, engooMoses noEliya,
31 ababonakalayo besebuqaqawulini; babethetha ngophumo lwakhe, abeza kulufeza eYerusalem.
32 Ke kaloku uPetros, nabo babenaye, babesindwa bubuthongo; baza ke bakuthi balulu, babubona ubuqaqawuli bakhe, naloo madoda mabini abemi naye.
33 Ekwahlukaneni kwawo kuye, wathi uPetros kuye uYesu, Mongameli, kuhle ukuba sibe lapha. Masenze ke iminquba ibe mithathu, omnye ube ngowakho, omnye ube ngokaMoses, omnye ube ngokaEliya; watsho engayazi into ayithethayo.
34 Kuthe ke, akubon’ ukuba uthethe ezo zinto, kwabakho ilifu, labenzela ithinzi. Boyika ke ekungeneni kwabo efini apho.
35 Kwabakho nezwi liphuma efini, lisithi, Lo nguNyana wam oyintanda; mveni yena.
36 Lakuba libekho izwi elo, wafunyanwa uYesu eyedwa. Bahlala bathi cwaka bona, ababikela mntu ngaloo mihla kwizinto ababezibonile.
37 Ke kaloku kuthe ngomhla olandelayo, bakubon’ ukuba bahlile entabeni, wahlangatyezwa sisihlwele esikhulu.
38 Kwabonakala kuvela indoda esihlweleni apho, yankqangaza isithi, Mfundisi, ndiyakukhunga, mbone unyana wam; kuba ndimzele wamnye.
39 Uyabona, uthatyathwa ngumoya, akhale kwangesiquphe, umbethe athi xhwenene, ade alephuze amagwebu; Uze uthi, umqobile, umke kuye ngenkankulu.
40 Ndabakhunga ke abafundi bakho ukuba bawukhuphe; ababa nako.
41 Waphendula uYesu wathi, Sizukulwanandini singakholwayo, sigwenxa, koda kube nini na ndikuni, ndininyamezele? Mzise apha unyana wakho.
42 Akubon’ ukuba useza ke, isuke idemon yamntlala, yambetha, wathi xhwenene kunene. Wawukhalimela ke uYesu umoya ongcolileyo, waphilisa umntwana, wambuyisela kuyise.
43 Bakhwankqiswa ke bonke bubungangamela bukaThixo. Bakubon’ ukuba bamangalisiwe bonke zizinto zonke awazenzayo uYesu, wathi kubafundi bakhe,
44 Wabekeleni nina iindlebe la mazwi; kuba uNyana woMntu uza kunikelwa ezandleni zabantu.
45 Kodwa bona babengaliqondi eli, lizwi; laye lifihliwe kubo, ukuze bangaliboni. Babesoyika nokumbuza ngalo eli lizwi.
46 Ke kaloku kwangena ukucamanga phakathi kwabo kokuthi, angaba ngubani na omkhulu phakathi kwabo.
47 Ekubonile ke uYesu ukucamanga kwentliziyo yabo, uthabathe umntwanana, wammisa ngakuye.
48 Wathi kubo, Othe wamamkela lo mntwanana egameni lam, wamkela mna; nothe wamkela mna, wamkela lowo wandithumayo. Kuba lowo umncinane phakathi kwenu nonke, ngoyena mkhulu.
49 Waphendula uYohane wathi, Mongameli, sabona othile ekhupha iidemon egameni lakho; samalela, ngokuba engalandelani nathi.
50 Wathi uYesu kuye, Musani ukumalela; kuba ongachasene nathi, ungecala lethu.
51 Ke kaloku kwathi, yakuzaliseka imihla yokunyuselwa kwakhe phezulu, wazimisela ngokuqinileyo ukuya eYerusalem.
52 Wathuma abathunywa phambi kobuso bakhe; behambile ke, bangena emzaneni wamaSamariya ukuba bamlungiselele.
53 Akamamkela, ngokuba ubuso bakhe bebubheke eYerusalem.
54 Bekubonile ke oko abafundi bakhe, ooYakobi noYohane bathe, Nkosi, uyafuna na ukuba sitsho, kuhle umlilo ezulwini, ubatshise kuphele, njengoko noEliya wenjenjalo?
55 Wathi guququ, wabakhalimela wathi, Anazi ukuba ningabomoya onjani na;
56 kuba uNyana woMntu engaze kutshabalalisa miphefumlo yabantu, uze kusindisa. Baza baya mzaneni wumbi.
57 Kwathi ke, bakubon’ ukuba bayahamba ngendlela, wathi othile kuye, Ndiya kukulandela, apho uthe waya khona, Nkosi.
58 Waza uYesu wathi kuye, Iimpungutye zinemingxuma, neentaka zezulu zineendawo zokuhlala; ke yena uNyana woMntu akanayo nendawo angalalisa kuyo intloko yakhe.
59 Wathi ke kuwumbi, Ndilandele. Uthe ke yena, Nkosi, ndivumele khe ndimke, ndiye kungcwaba ubawo kuqala.
60 Wathi ke uYesu kuye, Bayeke abafileyo, bangcwabe abafileyo babo; ke wena hamba uye kushumayela ubukumkani bukaThixo.
61 Wathi ke nomnye, Ndiya kukulandela, Nkosi; kodwa ndivumele kuqala, khe ndiye kubulisa abo basendlwini yam.
62 Uthe ke uYesu kuye, Akukho namnye usibekileyo isandla sakhe epuluweni, abe emana ekhangela kokusemva, ubulungeleyo ubukumkani bukaThixo.


text:
Enoba yintoni abathengi bakho kufuneka, ugqithiselo lweengcombolo, ukuchacha, ekucoceni okanye nantoni na eyenye, dr.fone inokukunceda banelise nabo software abakuluhlu oluphezulu.
• 6-10 Devices, 1 PC
• yelayisensi esaphila
software Wondershare abasakwazi egqwesileyo kunye nenkampani yam bafuna ukwazi ukuba yinto eninzi kakhulu ukuthenga uguqulelo elungelelanisiweyo.
Wondershare inikeza mobile isisombululo esinokuthwaleka nobungcali ukuba zilungele zonke ubukhulu imfuneko lwamashishini '. Yiyiphi eyona, siya uwusondeza indlela yentlawulo obunokuguquka amahlakani ethu elihlawula Wondershare isisombululo mobile, esiqinisekisa ishishini win-win.
Mna nophuhliso loshishino. Impela phones eninzi kwilizwe yam phawu phones. Ngaba Wondershare transfer Rambe Yamko ungadlulisela i data evela Upohawu phones ukuba phones smart? Yaye ngaba inkxaso izixhobo ezikhethekileyo eziveliswa Telecom?
Wondershare isisombululo mobile ixhasa izixhobo 6000+, imifuziselo inkulu kwimarike, kwaye imihla ukudibanisa izixhobo ezitsha & kushushu. Kwakhona, sisoloko siqhubeka ngomkhondo imifuziselo OS mobile kunye nezixhobo zamva ukuqinisekisa okuhle umthengi.
Ndingathanda ukwazi ukuba ipolisi nokugcinwa Wondershare Isisombululo mobile ukusetyenziswa ishishini.
Wondershare nkqubo yesondlo isisombululo yeeselula ezizodwa ekhoyo lweshishini kunye namaqabane kubandakanywa fixes bug kunye nohlaziyo (Uhlaziyo inkqubo Software, fixes, imiyalezo zokhuseleko, uhlaziyo ezibalulekileyo patch, ukuphucula zeempendulo, izaziso ulondolozo jikelele, kunye nohlaziyo amaxwebhu) xa isisombululo elinophahla yi inkqubo inkonzo Ulondolozo Software kunye kwiNkxaso Period. Ngokubanzi, ngokutsho kummandla ezahlukeneyo kunye nomgaqo-nkqubo ephucukileyo okanye isicelo amahlakani ethu, kuba indlela yokuxoxisana kwi iinkcukacha ulondolozo nenkxaso.
iinkcukacha ezingakumbi ukugcinwa okanye isampuli nceda qhagamshelana neSebe Sale Wondershare Business


text:
Liliphi Ithemba Ngookhokho Bam Abafileyo?
NGAXA lithile kwapapashwa umxholo otshis’ ibunzi kwiphephandaba laseKorea iThe Chosun Ilbo. Wawusithi, “‘UShim Cheong Olungileyo,’ Owayengazi Nto NgoYesu—Ngaba Waya Esihogweni?”
Lo mxholo wawurhuq’ umrhaji kuba kwiintsomi zaseKorea, uShim Cheong lo yintwazana elungileyo encam’ ubomi bayo ukuze incede uyise oyimfama. Kangangeminyaka le ntwazana ibinconywa kakhulu. Kangangokuba eKorea, “uShim Cheong” ungumzekelo wentwazana ezinikeleyo.
Abaninzi bebeya kuthi yinkohlakalo de ibacaphukise into yokuba kuthiwe umnt’ olunge kangaka uza kutshiswa esihogweni kuba nje engengomKristu obhaptiziweyo. Ngaphezu koko, eli bali kuthiwa lenzeka kudala ngaphambi kokuba abantu belali yakhe beve ngoKristu.
Kweli nqaku kwadliwanw’ indlebe nomnye umfundisi. Wabuzwa ukuba baza kutsh’ esihogweni na bonke abantu abafe bengakhange bafumane thuba lokufunda ngoYesu? Waphendula wathini? Wathi, “Asazi. Sicing’ ukuba uThixo unecebo [ngabantu abanjalo].”
OKO UMNTU AMELE AKWENZE UKUZE ASINDISWE
IThe New Catholic Encyclopedia ithi: “Umntu umele abhaptizwe ukuze asindiswe. Njengokuba noKristu watshoyo, ukuba umntu akakhange azalwe ngamanzi nangoMoya Oyingcwele, akanakungena eBukumkanini bukaThixo (Yoh 3:5).” Ngenxa yoku, abaninzi bacinga ukuba abantu abafe bengabhaptizwanga batsha esihogweni okanye bangcungcutheke ngandlel’ ithile emva kokufa.
Noko ke, abaninzi bathi bubuxoki obu. Izigidi zabantu zife zingazi nto ngeBhayibhile. Ngaba ziza kungcungcutheka esihogweni ngonaphakade? Ithini yona iBhayibhile?
ISITHEMBISO SEBHAYIBHILE
IBhayibhile ithi uThixo akabalahlanga abantu abafe bengenalwazi ngemithetho yakhe. IZenzo 17:30 zithi: “UThixo uye akawananza amaxesha okungazi okunjalo.” Ngoko ke, iBhayibhile ithi liyintoni ithemba labo bafe bengakhange bafunde ngoThixo?
Impendulo ifumaneka koko uYesu wakuthethayo komnye wabenzi-bubi ababexhonywe kunye naye. Le ndoda yathi kuYesu: “Uze undikhumbule xa uthe wangena ebukumkanini bakho.” Waphendula wathini uYesu? “Inene ndithi kuwe namhlanje, Uya kuba nam eParadesi.”—Luka 23:39-43.
Ngaba uYesu wayesithi le ndoda iza kuya ezulwini? Hayi. Le ndoda ayizange ‘izalwe kwakhona’ ngamanzi nomoya, nto leyo eyayifuneka ukuze ingene eBukumkanini bamazulu. (Yohane 3:3-6) Kunoko, uYesu wayethembisa lo menzi-bubi ukuba uza kuphila kwakhona “eParadesi.” Njengoko yayingumYuda, le ndoda yayiqhelene neParadesi yasemhlabeni, umyezo wase-Eden ochazwe kwincwadi yokuqala yeBhayibhile. (Genesis 2:8) La mazwi kaYesu ayiqinisekisa ngethemba lovuko xa sele kubuyiselwe iParadesi emhlabeni.
Enyanisweni, iBhayibhile ithembisa ukuba kuza kubakho “uvuko lwamalungisa nabangengomalungisa.” (IZenzo 24:15) “Abangengomalungisa” ngabo bangafundanga ngemiyalelo kaThixo ngenxa yokuba bebengazi ngenjongo kaThixo. UYesu uza kumvusa la menzi-bubi ungelolungisa wayethetha naye, kunye nezinye izigidi okanye iibhiliyoni ezife zingazi nto ngoThixo. Kamva, kwiParadesi esemhlabeni, aba bantu baza kufundiswa ngemiyalelo kaThixo baze babonise ukuba bayamthanda uThixo ngokuthobela imiyalelo yakhe.
XA KUVUSWA ABANGENGOMALUNGISA
Xa abangengomalungisa bevuswa, ngaba baza kugwetywa ngokwezenzo zabo zangaphambili? Hayi. AmaRoma 6:7 athi: “Lowo uye wafa ugwetyelwe kwisono sakhe.” Abangengomalungisa baya kube bezihlawulele izono zabo ngokufa kwabo. Ngaloo ndlela, baya kugwetywa ngokwezenzo zabo emva kokuba bevukile, kunokuba bagwetywe ngenxa yoko bakwenza bengazi ngaphambi kokufa kwabo. Baza kungenelwa njani?
Emva kovuko, abangengomalungisa baza kufundiswa imithetho kaThixo, eza kuchazwa emva kokuvulwa kwemisongo. Baya kwandula ke bagwetywe “elowo ngokwezenzo zakhe,” kuthatyathelwa kwinto yokuba bayithobele kusini na imithetho kaThixo. (ISityhilelo 20:12, 13) Kuninzi lwabo bangengomalungisa, eli ayizukuba lithuba lesibini kodwa elokuqala lokuba bafumane ubomi obungunaphade emhlabeni ngokufunda nokwenza oko kufunwa nguThixo.
Le mfundiso yeBhayibhile iye yanceda abaninzi ukuba babe nokholo kuThixo. UYeong Sug ngomnye wabo. Ukhule engumKatolika kwintsapho yabefundisi. Naye wayezinikele ecaweni de waya nakwikhaya loonongendi. Kodwa ethubeni waqhwesha kuba edaniswe kokwakusenzeka apho. Enye into eyambangela waqhwesha, kukuba wayengayamkeli imfundiso yesihogo, ekujonga njengenkohlakalo ukuthuthunjiswa kwabantu emlilweni.
Elinye iNgqina likaYehova lafundela uYeong Sug la mazwi aseBhayibhileni: “Abaphilayo bayazi ukuba baya kufa; kodwa abafileyo, abazi nto konke konke, abasenamvuzo.” (INtshumayeli 9:5) Lamnceda waqonda ukuba ookhokho bakhe abathuthunjiswa esihogweni. Endaweni yoko, balele ekufeni belinde uvuko.
Ekubeni uYeong Sug esazi ukuba abantu abaninzi abazange bayive inyaniso eseBhayibhileni, wazimisela ukuba enze oko kwathethwa nguYesu kuMateyu 24:14 esithi: “Ezi ndaba zilungileyo zobukumkani ziya kushunyayelwa kuwo wonke umhlaba omiweyo kube bubungqina kuzo zonke iintlanga; kwandule ke kufike ukuphela.” Ngoku ushumayela iindaba ezilungileyo ezingethemba elimangalisayo eliseBhayibhileni.
“UTHIXO AKAKHETHI BUSO”
IBhayibhile ithi: “UThixo akakhethi buso, kodwa kwiintlanga zonke umntu omoyikayo aze asebenze ubulungisa wamkelekile kuye.” (IZenzo 10:34, 35) Sonke sinokulindela ukuba uThixo asiphathe ngaloo ndlela, kuba “uthanda ubulungisa nokusesikweni.”—INdumiso 33:5.


text:
gta 5 imali online my akukho ucwaningo
gta 5 ngumdlalo ngokupheleleyo amanyathelo apho abadlali kufuneka bagqibe imisebenzi yazo. Kuba indlela lula ukugqiba umsebenzi, abadlali kufuneka babe nezixhobo ezininzi ezifana imipu, ezimotweni, iigaraji, etc.
Kuba izinto ezifunekayo umdlali kufuneka ukuba abaninzi kuba kulapho imali, izixhobo ngaphezulu fancier le ungumdlali iye, kwaye loo nto yenza kube lula ukuba uwine. Kulapho gta 5 imali lomnqweno yimfumba online iza indima yalo play uze unike Umdlali yonke imali kufuneka ngaphandle kokuba iphumele uphando ukuze ufumane imali. Le lomnqweno yimfumba yonke ukufunda gta umdlali iimfuno.
Shiya iMpendulo
Kufuneka ube ungene ukubeka amazwana.


text:
Kusa Kusihlwa: Inoveli namanqakwana
Author(s):Bongela, KS
ISBN: 9780636072961
Subject: Literature
Grade(s):
Language: IsiXhosa
Ukusukela kwiphepha nje lokuqala, abafundi bakuzibona bebambeke umxhelo befunda lo mdlalo unambithekayo ongafundwa ngumntu wonke. Lo mdlalo ungothando, ububi, ukuthemba, ukuzicingela wedwa, ulonwabo nobunzima basemhlabeni. Umbhali uyasibonisa ukuba ukuzicingela wedwa nokunyoluka kuyatshabalalisa, ezi zinto zingonzakalalisa abenzi bubi. Ukwaphinde asibonise ukuba umoya womntu uyakwazi ukuphumelela naxa ubomi buneendzingo.
UK.S. Bongela wathatha inxaxheba enkulu ekukhulisweni koLwimi lwesiXhosa. Wayeneliso elibanzi xa ebhala kuba wayeyithanda imfundo, inkcubeko nolwimi lwakhe. Abantu abaninzi abamaziyo kwezemfundo bayamvuma ukuba ungumakhwekhwetha, umpondo zihlanjiwe owondla uhlanga lwakhe ngokulukhanyisela elukhumbuza ukuba lungalibali apho luvela khona.
Ubhale zonke iindidi zoncwadi, iinoveli; amabali amafutshane; izincoko; uncwadi lwemveli; idrama; ezolwimi negrama; ezentyilelo kwezeLizwi. Umbhali unayo neminye imiqulu alishiye eli zingekapapashwa. Unazo neencwadi ezaphumelela imbasa kukhuphiswano. Ngowe – 1998 incwadi yakhe Iimbali zikaMpahleni yaphuma phambili waza wafumana imbasa yababhali abangoompondo zihlanjiwe ekubhalweni kweeLwimi zabaNtsundu.


text:
MZI kaPhalo mandithathe elithuba ndinihlomlele kwizicamagushelo zesihlwele saseMhlab’uhlangene, nditsho ngaloo ndlela ndiyanibhotisa.
Inkqayi ingena ngentlontlo. Zonk’izinto ziqala ngomqondo. Ugwece lezimvo zokuthukuthel’ithala lelizwe lethu. Yiminyaka nje engamashumi amabini siyifumene inkululeko kwelilizwe. Phambi koko besisithi ubuzwe bethu sele bufana nobuthumbu obugululiweyo. Lonto ke yabangelwa kukutshikilelwa kwenkcubeko yethu ngaboo babesemagunyeni phantsi kolawulo lobandlululo. Nto leyo yathi yaqandusela ukujongelwa phantsi kwamasiko nezithethe zethu singamaAfrica. Xa kunamhlanje sithi izembe lololwa kokwalo, kuba kulemihla sibuyisa isidima somlandu nenkcubeko yethu.
Yenziwe intlabamkhosi yeviko lokuvuselela imveli nembali yethu ngoosaziwangani noozakuthi abatshotsha entla kwezenkcubeko. Namhlanje apha eMzantsi Afrika sithetha ngemanyano phakathi koluntu olunendidi ngeendidi zamasiko nezithethe. Thina nto zaziyo asothukanga lelonyathelo kuba kakade, nangona sisohluka ngamasiko nezitehthe zethu, zikhona ezona zinto zingundoqo ezisenza ukuba sibe yimbumba yamanyama. Phakathi kwezozinto endinokuzibala kukuba imbali yethu yokusintsibala phantsi kwedyokhwe yengcinezelo yasenza sangumfela ndawonye womafung’angajiki. Ngamxhelomnye sithi singamAfrika anelungelo nelunda ngobuAfrika bethu, kwaye sofunga simunce intupha sisithi ubuzwe bethu asinakubuvumela bubhange ngongengathi sigagelwe zidyasi satshelwa nazizicheku, uNotshe intombi yeLawu.
Ewe ke khona siyavuma ukuba uninzi lolutsha lwethu luthe swi iingqodo zizinto ezifuthelwa zimpembelelo zaseNtshona. Nalena into inezizathu eziyikhonondelayo kumaxesha esiphila kuwo. Ndingabala iinkqubo ngee nkqubo zikamabonakude nezithe gqolo ukuveza izinto ezinxamnye nenkcubeko yomnt’oNtsundu. Imigomo elolohlobo yenza okokuba ulutsha lwethu luzijonge ngamehlo anenkungu izinto ezoyamene nenkcubeko yethu, kuba becinga ukuba zizinto ezisemva.
Uyakukhumbula ukuba zonke iilwimi zentlanga ngee ntlanga zisemthethweni kuloRhulumente wesininzi, kodwa ufumanisa ukuba olona lwimi lusetyenziswayo lolwesilungu. Ifuna kwathina ke naleyo siyilungise, sizinxweme ekekhumsheni nokuba sidl’imbadu sisodwa.
Kumele into yokuba siyimele ngenyawo inyewu yamaziko osasazo angaziphuhlisiyo iilwimi zethu singabantu abantsundu. Masibathundeze bonke oombambo azilali into ingaziwa ukuba banike ithuba kubekho iinkqubo namahlelo akhankasela amasiko nezithethe zethu. Ayikusinceda eyokuba sithethe enye kwelinye icala sibe phofu kwelinye sizenza eyahlukileyo kule sithi sifuna yona.
Umzekeliso sithi masikhuthaze ababhali bayihlaziye ngokutsha imbali yethu. Lilo elo, kodwa lifuna umkhombandlela ocacileyo. Kulungile kona okokuba sithi abafundi mabafunde ngeelwimi zabo, Lonto yenza kubekho ungqameko nengqubo kwizinto esizokhele zona zegwiba lokubuyisa isidima, isithozela nesonti kwinkcubeko yethu. Kubabuhlungu kum ukuva oontangandini bam besoma behamba ngentloko ematyeni kodwa umntu kunzima nokuqingqa isivakalisi esinye ngolwimi lwesiXhosa. Zintloni ezingathethekiyo ezo, nezisenza into yokuba sithandabuzeke kwezinye izizwe. Umbhali owaziwayo waseKenya uNgugi uyibeka ngamazwi anobukrakra lendebe, ngelithi “masibenentloni noko ukuzingomba isifuba ngelwimi zasemzini, sibe singazazi ezo zomthanyama”.
Ndibuye ndize ngqo kumasiko ethu. Isiko lidala linenkqayi banyatheli. Lamasiko sithetha ngawo angummiselo wezinyanya nookhokho bethu. Siphila phezu kwengcambu ezincangathi ligazi lesihlwele sethu, nelenza okokuba sibenekhwele ngomlandu welilizwe. Yiyo lonto sisithi igazi liyajiya kunamanzi.
Umzi ngamnye unamasiko wawo nezithethe zawo, kwaye ubukhulu becala ukhona umyinge wokufana ngendlela esiwenza ngayo loo masiko. Ikhaya ngalinye linentlabi yalo, eyingotya kumnotho wekhaya elo unokokushiyana kwezindlu ezo zelo khaya. Usapho ngalunye lunomkhonto walo, wokusebenza zonke izinto zobulawu ezayamene nosapho olo. Umzi ungumzi ngeentlanti. Kukanti iintlanti zintlanti ngomgquba, mgquba lowo uyinqontsonga yomthonyama. Yonke into enesiko iqala ebuhlanti, iphinde iququnjelwe kwase buhlanti. Ndifun’ukuthi kuwe ke ubuhlanti yintsika yamasiko ethu, yiyo lonto usiva abantu abaninzi besithi ‘mna ndakhulela, ndaqiniswa emgqubeni’. Liyinyaniso emsulwa elo, kuba imbeleko le ithi yenzelwe usana, ithungelwa injobe phakathi ebehlanti. Ekuthungatheni nasekusebenzeni amasiko ethu sinenkolo yokokuba senze idini ngemvu okanye imbuzi, maxawambi ke sithi sicele intlabi yekhaya ithabathe umkhonto wosapho ihlabe idini elo. Ukuba idini lithe labhonga siye sithi ‘icamagu livumile’.
Amagqibela kankqoyi mandiwanabise ngoluhlobo, umntu akakwazi ukuwaphepha amasiko nezithethe zakhe. Walinga mazama oko, ingulo iyakuvelela, okanye uyakunukelwa kukufa. Xa kukho isiko elingenziwanga emzini ingxaki ziyagxalathelana, luphele uxolo. Mandigxinisise kuluntu lakuthi ngokuthi masiyiphakamisele phezulu inkcubeko yethu, kuba yiyo esenza sibengabantu abanyulu nabanoBuntu. Amasiko ke wona zintsika zethu zokubambelela, ezisikhumbuza apho sivela khona, ziphinde zisinike itorho lekamva lethu. Ukuba awuzazi apho uvela khona, awusayikuzazi apho uyakhona.
Mandiqwele ngelithi, ukususela namhlanje ndizakuphefumulelana nani kulentlanti ngemiba eyayamene nezinto zomlandu, inkcubeko, imbali, umbuso nazo zonke izinto ezidla umzi. Maz’enethole.


text:
"I-NINGBO MH" yi-APP esemthethweni eyenziwe yiN Ningbo MH Industry Co., Ltd.
UNGA:
Ixesha langempela kunye noqhagamshelwano ngqo kunye nentengiso.
Khangela iimveliso zokukhawuleza kwaye ufumane iikopi.
Yongeza intandokazi kwilayibrari yemveliso yecatshulwa nokubeka umyalelo.
Ukuthatha inxaxheba kwimisebenzi yokuthengisa kwaye uphumelele izipho.
Fumana ulwazi lokukhuthazwa.
Unokukhuphela i-App kwi-Google Play okanye kwi-App Store ngokuthe ngqo usebenzisa ifowuni yakho.
Jonga nje
Khuphela i-MH App ye-Android apha "apha"


text:
Chapter 6
1 Sabani, nyana bakaBhenjamin, niphume phakathi kweYerusalem, naseTekowa, nivuthele isigodlo, niphakamise into iphakame phezu kweBhete-hakerem; ngokuba ububi buyalunguza, buvela entla, nembubhiso enkulu.
2 Umntwana omhle, umteketiswa, intombi enguZiyon, ndiyayitshabalalisa.
3 Beza kuyo abalusi nemihlambi yabo, bagxumeka kuyo iintente zabo ngeenxa zonke; badla elowo endaweni yakhe.
4 Yingcwaliseleni imfazwe; sukani nime, sinyuke emini enkulu. Athi ke thina! Imini iza kusangana, ngokuba amathunzi okuhlwa ayoluka.
5 Sukani nime, sinyuke ebusuku, sizitshabalalise iingxande zayo ezinde.
6 Ngokuba utshilo uYehova wemikhosi ukuthi, Yigawuleni imithi yayo, niyifumbele iYerusalem udonga lokungqinga; wona mzi wokuvelelwa, wonke uphela, unocudiso phakathi kwawo.
7 Njengoko iqula liwampompozisayo amanzi alo, yenjenjalo ukumpompozisa izinto zayo ezimbi. Ukugonyamela nokubhuqa kuvakala kuyo; kuhleli kukho phambi kobuso bam isifo nesibetho.
8 Yaleka, Yerusalem, hleze umphefumlo wam uziqhawule kuwe; hleze ndikwenze kube senkangala kuwe, ube lilizwe elingamiweyo.
9 Utsho uYehova wemikhosi ukuthi, Baya kuwabhikica bawabhikice amasalela amaSirayeli, njengomdiliya; sibuyisele isandla sakho emagatyeni, njengomvuni weediliya.
10 Ndiya kuthetha koobani na, ndiqononondise, beve? Yabona, ayaluswanga indlebe yabo, abanako ke ukubaza indlebe. Yabona, ilizwi likaYehova libe liyingcikivo kubo, abalinanzile.
11 Ndizele bubushushu bukaYehova; ndidiniwe kubububamba. Buphalazele phezu komntwana esitratweni, naphezu kwembutho yamadodana kunye; ngokuba indoda kwanomfazi baya kubanjwa, amadoda amakhulu kwanabazele yimihla.
12 Ziya kugqithela kubambi izindlu zabo, amasimi nabafazi kunye; ngokuba isandla sam ndisolula phezu kwabemi belizwe; utsho uYehova.
13 Kuthabathela kwabancinane kwesa kwabakhulu, bonke bephela babawa bebawile; kuthabathela kumprofeti kwesa kumbingeleli, bonke bephela benza ngobuxoki.
14 Bakuphilisa kalula ukwaphuka kwentombi yabantu bam, besithi, Luxolo, luxolo; kungekho luxolo.
15 Baya kudaniswa, ngokuba benze amasikizi; noko ke abadani nokudana, abakwazi ukuba neentloni; ngako oko baya kuwa phakathi kwabawayo; ngexesha lokubavelela kwam baya kukhubeka; utsho uYehova.
16 Utsho uYehova ukuthi, Yimani ezindleleni, nikhangele, nibuze umendo ongunaphakade, ukuba yiyiphi na indlela yokulungileyo, nihambe ngayo; noyifumanela ukuphumla imiphefumlo yenu; bathi ke bona, Asiyi kuhamba ngayo.
17 Ndamisa phezu kwenu ababoniseli, ndisithi, Libazeleni indlebe ilizwi lesigodlo; bathi ke bona, Asiyi kulibazela ndlebe.
18 Ngako oko yivani, zintlanga; wazi, wena bandla, okubahlelayo.
19 Yiva, hlabathi; yabona, aba bantu ndibazisela ububi, isiqhamo seengcinga zabo; ngokuba amazwi am abawabazelanga ndlebe, nomyalelo wam bawucekisile.
20 Yeyani na ke le ntlaka imhlophe yakwaShebha iza kum, nekalamo evumba limnandi yasezweni elikude? Amadini enu anyukayo akakholekile kum, nemibingelelo yenu ayimnandi kum.
21 Ngako oko utshilo uYehova ukuthi, Yabona, ndibabekela izikhubekiso aba bantu, bakhubeke kuzo ooyise noonyana, ummelwane kunye nowabo, batshabalale.
22 Utsho uYehova ukuthi, Yabona, kuza abantu bevela ezweni lasentla, uhlanga olukhulu, luxhoxhwa, luvele esinqeni somhlaba.
23 Baqubule isaphetha nenkcula; bazizijorha, abanamfesane; ilizwi labo ligquma njengolwandle; bakhwela emahasheni, bexhobe njengendoda yokulwa, ukukufikela wena, ntombi enguZiyon.
24 Siluvile udaba lwaloo nto; ziwile izandla zethu; imbandezelo isibambile, ukuzibhijabhija njengozalayo.
25 Musani ukuya emasimini, ningahambi ngendlela: ngokuba utshaba lunekrele, kunxunguphala ngeenxa zonke.
26 Ntombi yabantu bam, bhinqa ezirhwexayo, uzigalele ngothuthu; menzele isijwili ozelwe wamnye, ukumbambazela okukrakra; ngokuba uya kusizela ngesiquphe umbhuqi.
27 Ndikwenze umcikidi phakathi kwabantu bam njengenqaba, ukuze uyazi uyicikide indlela yabo.
28 Bonke bephela baziinjubaqa zazo iinjubaqa, behamba behleba; balubhedu nesinyithi, bonke bephela bayonakalisa.
29 Itshe ngumlilo imfutho, isekupheleni ilothe; bafumana benyibilikisa banyibilikise; abenzi bobubi abahlengeki.
30 Bayisilivere ecekisiweyo, ukubizwa kwabo, ngokuba uYehova ebacekisile.


text:
Chapter 40
1 Ngomnyaka wamashumi omabini anamihlanu wokuthinjwa kwethu, ekuqalekeni komnyaka, ngolweshumi enyangeni leyo, ngomnyaka weshumi elinesine emva kokuxatyelwa komzi, ngayo kanye loo mini, isandla sikaYehova saba phezu kwam, wandisa khona.
2 Ngemibono kaThixo wandisa ezweni lakwaSirayeli elo, wandibeka entabeni ephakamileyo kakhulu; phezu kwayo kwanga sisakhiwo somzi ngasezantsi.
3 Wandisa khona: nanko umntu, okubonakala kunjengokubonakala kobhedu, ephethe intsontelo yeflakisi ngesandla, nengcongolo yokulinganisa; waye ke emi esangweni.
4 Wathetha nam loo mntu, wathi, Nyana womntu, khangela ngamehlo akho, uve ngeendlebe zakho, ugqale ngentliziyo yakho zonke izinto endikubonisa zona; ngokuba uziswe apha ukuze uboniswe. Xelela indlu kaSirayeli konke okubonayo.
5 Nanko ke, kukho udonga ngaphandle kwendlu, olujikelezileyo ngeenxa zonke, isesandleni somntu lowo ingcongolo yokulinganisa, iziikubhite ezintandathu, iyileyo iyikubhite enobubanzi besandla. Wabulinganisa ububanzi besakhiwo; baba yingcongolo enye, ukuphakama kwayingcongolo enye.
6 Waya esangweni elibheke empumalanga, wenyuka ngezinyuko zalo, walinganisa omnye umbundu wesango; waba yingcongolo enye ububanzi, omnye umbundu ke wokuqala wayingcongolo enye ububanzi.
7 Negumbi lokulinda laba yingcongolo enye ubude, layingcongolo enye ububanzi; phakathi kwamagumbi okulinda zaziikubhite ezintlanu; umbundu wesango, ongasevarandeni yesango enganeno kwayo indlu, wayingcongolo enye.
8 Walinganisa ivaranda yesango leyo inganeno kwayo indlu, yayingcongolo enye.
9 Walinganisa ivaranda yesango ke, yaziikubhite ezisibhozo, iintsika zayo zaziikubhite ezimbini; ke ivaranda yesango yayinganeno kwayo indlu.
10 Ke amagumbi okulinda, esango elisingise empumalanga, aba mathathu ngapha, aba mathathu nangapha, aba mlinganiso mnye omathathu, zaba mlinganiso mnye iintsika ngapha nangapha.
11 Walinganisa ububanzi bokungena kwesango, baziikubhite ezilishumi; ubude besango ngalinye baziikubhite ezilishumi elinazithathu.
12 Ke umda phambi kwamagumbi okulinda wawuyikubhite enye ngapha, wayikubhite enye nangapha umda; amagumbi okulinda aba ziikubhite ezintandathu ngapha, aba ziikubhite ezintandathu nangapha.
13 Walinganisa isango, ethabathela eluphahleni lwamagumbi okulinda, esa eluphahleni lwamanye; laba ziikubhite ezimashumi mabini anantlanu ububanzi; umnyango ulunge nomnyango.
14 Iintsika wazenza zangamashumi omathandathu eekubhite; yeza kuma ngentsika intendelezo ejikelezileyo ngeenxa zonke esangweni.
15 Ke ukuthabathela phambi kwesango lokungena, kuse phambi kwevaranda yesango eliphakathi, zabaziikubhite ezimashumi mahlanu.
16 Bekukho iifestile ezi valiweyo emagumbini okulinda nasezintsikeni zawo ngecala eliphakathi esangweni, zijikelezile ngeenxa zonke; bekukwanjalo nasezingqamekweni. Bekukho iifestile ngaphakathi, zijikelezile ngeenxa zonke; bekukho namasundu ezintsikeni.
17 Wandisa entendelezweni ephandle; nanko, kwenziwe amagumbi nombekelelo wamatye, kwajikeleza ngeenxa zonke entendelezweni; yayingamagumbi angamashumi mathathu embekelelweni wamatye.
18 Umbekelelo wamatye ubusemacaleni amasango, ulungelelene nobude bamasango; umbekelelo lowo uphantsi.
19 Walinganisa ububanzi, ethabathela phambi kwesango lentendelezo ephantsi, esa phambi kwelentendelezo ephakathi nganeno kwalo; zalikhulu leekubhite ngasempumalanga nangasentla.
20 Isango elibheke entla ngasentendelezweni ephandle, wabulinganisa ubude balo nobubanzi balo;
21 namagumbi okulinda amathathu ngapha, amathathu nangapha, neentsika zalo, neengqameko zalo. Laba ngangomlinganiso wesango lokuqala; baziikubhite ezimashumi mahlanu ubude balo, nobubanzi balo baziikubhite ezimashumi mabini anantlanu.
22 Iifestile zalo, neengqameko zalo, namasundu alo, zaba ngangomlinganiso wesango elibheke empumalanga; benyuka ngezinyuko ezisixhenxe ukuya kulo; neengqameko zalo zaba phambi kwazo.
23 Amasango entendelezo ephakathi alunga nesango langasentla nelangasempumalanga; walinganisa, wathabathela esangweni, wesa esangweni; zalikhulu leekubhite.
24 Wandihambisa wandisingisa ezantsi; nali isango, lisingise ezantsi; walinganisa iintsika zalo neengqameko zalo kwangokwaloo milinganiso.
25 Bekukho iifestile kulo nakwiingqameko zalo, zijikelezile ngeenxa zonke, njengeziya iifestile; zaba ziikubhite ezimashumi mahlanu ubude, baziikubhite ezimashumi mabini anantlanu ububanzi.
26 Ukunyuka ukuya kulo kwaba nezinyuko ezisixhenxe, nezingqameko zalo zaziphambi kwazo; belinamasundu, elinye lingapha, elinye lingapha, ezintsikeni zalo.
27 Bekukho isango elisa entendelezweni ephakathi, elisingise ezantsi; walinganisa ethabathela esangweni elo, esa esangweni elisingise ezantsi; zaba ziikubhite ezilikhulu.
28 Wandisa entendelezweni ephakathi ngesango lasezantsi, walilinganisa isango lasezantsi kwangokwaloo milinganiso;
29 namagumbi alo okulinda, neentsika zalo, neengqameko zalo, kwangokwaloo milinganiso. Bekukho iifestile kulo nakwiingqameko zalo, zijikelezile ngeenxa zonke; zaba ziikubhite ezimashumi mahlanu ubude, zaba ziikubhite ezimashumi mabini anantlanu ububanzi.
30 Iingqameko zajikeleza ngeenxa zonke: zaba ziikubhite ezimashumi mabini anantlanu ubude, zaba ziikubhite ezintlanu ububanzi.
31 Iingqameko zalo zabheka entendeezweni ephandle; zibe zinamasundu iintsika zalo. Ukunyuka ukuya kulo kwaba nezinyuko ezisibhozo.
32 Wandisa entendelezweni ephakathi, esingise empumalanga, walilinganisa isango kwangokwaloo milinganiso;
33 namagumbi alo okulinda, neentsika zalo, neengqameko zalo, kwangokwaloo milinganiso. Bekukho iifestile kulo, nakwiingqameko zalo, zijikelezile ngeenxa zonke; aba ziikubhite ezimashumi mahlanu ubude, zaba ziikubhite ezimashumi mabini anantlanu ububanzi.
34 Iingqameko zalo zabheka entendelezweni ephandle; zibe zinamasundu iintsika ngapha nangapha. Ukunyuka ukuya kulo kwaba nezinyuko ezisibhozo.
35 Wandisa esangweni lasentla, walilinganisa kwangokwaloo milinganiso;
36 namagumbi alo okulinda, neentsika zalo, neengqameko zalo. Bekukho iifestile kulo, zijikelezile ngeenxa zonke; zaba ziikubhite ezimashumi mahlanu ubude, zaba ziikubhite ezimashumi mabini anantlanu ububanzi.
37 Iintsika zalo zakhangela entendelezweni ephandle; zinamasundu iintsika zalo ngapha nangapha. Ukunyuka ukuya kulo kwaba nezinyuko ezisibhozo.
38 Igumbi nomnyango walo lalingasezintsikeni zamasango; bebewahlamba khona amadini anyukayo.
39 Evarandeni yesango bekukho iitafile ezimbini ngapha, iitafile ezimbini nangapha, zokuxhelela amadini anyukayo, nawesono, nawetyala.
40 Ecaleni elingaphandle, konyukayo esiya ekungeneni kwesango ngasentla, bekukho iitafile ezimbini; nakwelinye icala ngasevarandeni yesango bekukho iitafile ezimbini.
41 Kwabakho iitafile ezine ngapha, iitafile ezine nangapha, ecaleni lesango; ziitafile ezisibhozo, zokuxhelela kuzo.
42 Kananjalo bekukho neetafile ezine ngasezinyukweni zamatye aqingqiweyo, aba yikubhite enye enesiqingatha ubude, ikubhite enye enesiqingatha ububanzi, ikubhite enye ukuphakama, ukuze babeke kuzo iimpahla zokuxhela amadini anyukayo nemibingelelo.
43 Amabhaxa angangobubanzi besandla, abe eqiniselweendlwini, ajikeleza ngeenxa zonke; yaye isezitafileni inyama yomsondezo.
44 Ngaphandle kwesango eliphakathi bekukho amagumbi amabini entendelezweni ephakathi; elinye lingasecaleni lesango lasentla, libheke ezantsi, elinye lingasecaleni lesango lasezantsi, libheke entla.
45 Wathi kum, Eli gumbi, libheke ezantsi, lelababingeleli abagcina isigxina sendlu le.
46 Igumbi elibheke entla lelababingeleli abagcina isigcina sesibingelelo. Bona bangoonyana bakaTsadoki, koonyana bakaLevi, abasondelayo kuYehova ukuba balungiselele kuye.
47 Wayilinganisa intendelezo; zaba ziikubhite ezilikhulu ubude, zaba ziikubhite ezilikhulu nobubanzi; imbombo-ne; isibingelelo ke besiphambi kwayo indlu.
48 Wandisa evarandeni yayo indlu, walinganisa intsika yevaranda: iikubhite zontlanu ngapha, iikubhite zontlanu ngapha; ububanzi besango baziikubhite ezintathu ngapha, iikubhite ezintathu nangapha.
49 Ubude bevaranda baba ziikubhite ezimashumi mabini, ububanzi baba ziikubhite ezilishumi elinanye ngasezinyukweni, ebe kunyukwa ngazo kuyiwe kuyo. Bekukho iintsika ngasezintsikeni zomnyango, enye ngapha, enye nangapha.


text:
EKAPA: USIHLALO wogunyaziso-mthetho kwiDA uJames Selfe uthi udanile ngamalungu alo mbutho axoxa iingcinga zawo namaphepha-ndaba ngemeko kaSodolophu uPatricia de Lille, esithi mawohlukane nokwenza oko nanjengoko isigqibo siza kuthatyathwa ngeCawe.
Umsebenzi kaDe Lille wajinga ngomsonto ukusukela oko wathi wanqunyanyiswa kwimiba emalunga neDA kunyaka ophelileyo emva kokuba waye waphandwa ngezityholo zokulawula gwenxa isixeko nokuphucula ukhuseleko emzini wakhe osePinelands.
NgoLwesithathu, usihlalo weDA kwingingqi yeMetro uGrant Twigg wakhupha isibhengezo esithi lo mbutho uthabathe isigqibo sokumsusa esihlalweni uDe Lille.
UDe Lille waphendula ngelithi uTwigg makaveze ubungqina bentlanganiso ebibanjwe ngamasebe nokuba bebeyalelwe ngubani.
USelfe uthe: “ I-DA idanile ngamanye amalungu ombutho abhengeza ingcinga zawo malunga nemeko kaSodolophu uPatricia de Lille kumaphepha-ndaba kwaye mabohlukane nokwenza oko.”
“Lo mba uphethwe sisigqeba sokweluleka izimilo okanye lugunyaziso-mthetho bona banegunya lokuthabatha izigqibo zombutho kwaye bayakuhlangana ngeCawe baxoxe kuvokotheke ngazo zonke izityholo ezibekwa uSodolophu,” utshilo.
USelfe uthe i-DA iyakuthabatha isigqibo esizakukholisa abantu baseKapa kwaye kubalulekile ukuba le nyewe ihambele phambili ngaphandle kokuba kuqale kugwetywe kwaye kuthatyathelwe ingqalelo ubuzaza bezityholo.
Uceba weDA uVuyokazi Matanzima uthe naye uyive ngamaphepha-ndaba le nto kwaye uyavumelana noSelfe kwelokuba lo mba mawuyekelwe ezandleni zabogunyaziso-mthetho, iFedex.
“Singoobani thina ukuba singabhengeza izimvo zethu xa umba ukwabasemagunyeni wokuthatha izigqibo zombutho. Okwethu kokokuba silindele isigqibo esiyakuthi sithatyathwe,” utshilo.
Umbhexeshi weANC kwisixeko saseKapa uXolani Sotashe, uthe le nto iveza ubuzaza beentanda ekudala zabakhona kwiDA. Uthe uSelfe yena kuqala ungunobangela wokuba amalungu eDA abhengeze izimvo zawo esidlangalaleni malunga nemeko kasodolophu.
“Kukho iyantlukwano enkulu kwiDA, lo nto iye icaca gca ngoku. Uyaxoka uSelfe xa esithi akayazi le nto ithethwa nguTwigg kuba yena kuqala ufuna aphume uDe Lille,” utshilo.
Inzame ze-I’solezwe zokuthetha noTwigg aziphumelelanga nanjengoko engawuphenduli umnxeba.


text:
Ngaba Kwayilwa?
Ukunyakazela Ngocwangco Kweentlanzi
Nyaka ngamnye baba ngaphezu kwesigidi abantu abafa kwiingozi zeemoto kuze kwenzakale abamalunga nezigidi ezingama-50. Ukanti, inyambalala yezigidi zeentlanzi iyakwazi ukuhamba emanzini ngaphandle kokugilana. Zikwenza njani oku, yaye yintoni esinokuyifunda kuzo ukuze sinciphise iingozi zeemoto?
Khawucinge ngoku: Ezi ntlanzi zincedwa ngamehlo ukuze zibone izinto ezizingqongileyo kuquka umgca osecaleni onemingxunyana enezivamvo eziya kwithambo lomqolo. Zincedwa zezi zivamvo ukuze zazi indawo ezikuyo ezinye iintlanzi ezikufuphi nazo, zize zizeke mzekweni ngolu hlobo:
- Enye ihamba ecaleni kwenye. Zihamba ngesantya esifanayo nezo zihamba ecaleni kwazo ukuze zigcine umgama ofanayo phakathi kwazo.
- Ziyasondelelana. Zizama ukusondela kwezo zikude.
- Ziphepha ungquzulwano. Ziyajika ziphepha ukugilana nezinye.
Ngokusekelwe kwezo nkalo zintathu, inkampani eyenza iimoto eJapan iye yenza iimoto ezininzi zerobhothi ezincinane ezihamba ziliqela kodwa zingagilani. Endaweni yamehlo, ezi robhothi zisebenzisa ubugcisa bokunxibelelana, endaweni yomgca osecaleni, zisebenzisa ilaser. Le nkampani ikholelwa ukuba oku kuza kuyinceda ivelise iimoto “ezingagilaniyo” nezingayi kungcolisa moya kuquka “ukuxinana.”
UToshiyuki Andou injineli ephambili yezi robhothi zeemoto uthi, “Siye sasebenzisa ubugcisa be-elektroniki ukuze sixelise ezi ntlanzi. Kweli shishini leemoto, kuninzi esinokukufunda kwindlela ezinyakazela ngayo iintlanzi.”
Ucinga ntoni? Ngaba ukunyakazela ngocwangco kweentlanzi yinto yamabona-ndenzile? Okanye ngaba kwayilwa?


text:
‘Umfuziselo Owothusayo Nonamandla’
KUNXWEME olusempuma loMlambo iMotoyasu, kwisiXeko saseHiroshima, eJapan, kukho isakhiwo esaba ngamabhodlo ukususela ngo-1945. Kutheni kudlule iminyaka eyi-70 singekakhiwa kwakhona?
Esi sakhiwo sasinemigangatho emithathu eyenziwe ngezitena nodaka lwesamente, sagqitywa ukwakhiwa ngo-1915 ibe sasisetyenziswa njengeholo yemiboniso ukuze kukhuthazwe uphuhliso lwemizi-mveliso. Oko kwatshintsha ngoAgasti 6, 1945, ngo-8:15 kusasa. Kanye ngelo xesha, ibhombu yeathom yokuqala ukusetyenziswa emfazweni, yaqhushumba kwiimitha eziyi-550 phezu kwesi sixeko yaza yaphantse yadubula ngqo phezu kwesi sakhiwo. Wonke umntu owayengaphakathi wafa ngoko nangoko. Umbindi wesi sakhiwo wona washiyeka umile.
Elinye inqaku leUNESCO * lithi, ekubeni singazange sakhiwe kwakhona, “singumfuziselo owothusayo nonamandla wokutshabalalisa kwabantu.” Ngo-1996 esi sakhiwo safakwa kuluhlu lwe-UNESCO lwezinto ezixabisekileyo ehlabathini kusithiwa siSikhumbuzo Soxolo saseHiroshima.
Okubuhlungu kukuba, izikhumbuzo ezichukumisayo njengesi aziziphelisanga iimfazwe, ezidla ngokubangelwa kukubawa, ubuthandazwe nokunganyamezelani ngenxa yobuhlanga nonqulo. Ngaba iimfazwe ziya kusoloko zikho?
IBhayibhile iphendula ngokuthi hayi! INdumiso 46:9 ithi: “[UThixo] uphelisa iimfazwe kuse esiphelweni somhlaba. Waphula isaphetha nomkhonto; iinqwelo uzitshisa emlilweni.” Kwangaxeshanye, uThixo uya kususa abalawuli abangabantu aze amisele urhulumente wakhe wehlabathi—uBukumkani bukaThixo, obulawulwa nguYesu Kristu ‘onguKumkani wookumkani.’—ISityhilelo 11:15; 19:16.
Emva koko, izikhumbuzo zemfazwe aziyi kufuneka. “Izinto zangaphambili”—amaxhala neentlungu ezikhoyo namhlanje—“aziyi kukhunjulwa, zinganyuki zithi qatha entliziyweni,” ngokutsho kukaIsaya 65:17.
^ isiqe. 4 I-United Nations Educational, Scientific, and Cultural Organization.


text:
Chapter 2
1 Ndingumfiyo waseSharon, Ndiyinyibiba yasezintlangeni.
2 Njengenyibiba phakathi kweminga, Unjalo uwethu phakathi kweentombi.
3 Njengomapile phakathi kwemithi yehlathi, Injalo intanda yam phakathi koonyana. Ndanqwena, ndahlala phantsi emthunzini wawo, Nesiqhamo sawo sanencasa ekhuhlangubeni lam.
4 Indingenise endlwini yewayini, Nebhanile yayo phezu kwam luthando.
5 Ndixhaseni ngezicumba zeerasintyisi, Ndisekeleni ngeeapile; ngokuba ndisifa luthando.
6 Isandla sayo sokhohlo siphantsi kwentloko yam; Esokunene siyandiwola.
7 Zintombi zaseYerusalem, ndinifungisa Amabhadikazi namaxhamakazi asendle, Ukuba ningaluvusi, ukuba ningaluvuseleli uthando, Lude luthande.
8 Phulaphulani! Intanda yam, nantso isiza, Itsiba ezintabeni, isuka imitsi ezindulini.
9 Intanda yam ifana nebhadi, nenkonyana yexhama. Nantso imi emva kodonga lwakokwethu, Ithe nzo ngeefestile, Inyondla ngekroba.
10 Intanda yam yasusela, yathi kum, Suk’ ume, wethu, nzwakazi yam, uze;
11 Ngokuba uyabona, ubusika budlule, Imvula igqithile yemka;
12 Iintyantyambo zibonakele ezweni; Ixesha lokuntyiloza kweentaka lifikile; Izwi lehobe ivakele ezweni lethu;
13 Umkhiwane ukrwala amakhiwane awo, Imidiliya ityatyambile, Itsho ngevumba elimnandi. Suk’ ume, wethu, nzwakazi yam, uze.
14 Vukuthu lam elisemxawukeni wengxondorha, entsithelweni yemiba, Ndibonise ubuso bakho, ndivise ilizwi lakho; Ngokuba izwi lakho limnandi, ubuso bakho bunomkhitha.
15 Sibambeleni iimpungutye, iimpungutye ezincinane ezonakalisa izidiliya; Izidiliya zethu zityatyambile.
16 Intanda yam yeyam, mna ke ndingowayo Yalusela ezinyibibeni.
17 Ide iphole imini, oluke amathunzi, Jika, ntanda yam, uxelise ibhadi, uxelise inkonyana yexhama, Ezintabeni ezibugqagala.


text:
IIMBALASANE ZONYAKA ODLULILEYO
IBhayibhile Eyomeleleyo
AMANGQINA KAYEHOVA ayikho enye incwadi ayixabise ukodlula iBhayibhile. Siyifunda rhoqo ibe sifundisa ngayo abanye abantu iindaba ezilungileyo zoBukumkani bukaThixo. (Mat. 24:14) Yiloo nto kuye kwaqinisekiswa ukuba iNguqulelo Yehlabathi Elitsha YeZibhalo Ezingcwele yesiNgesi ehlaziyiweyo ka-2013 yenziwa ngohlobo lokuba yomelele yaye ibe nomtsalane.
Xa abazalwana besebe lethu lokuprinta eliseWallkill, eNew York, eMerika, bathethathethana nesikhulu senkampani yokudibanisa iincwadi ngokwenziwa kweBhayibhile, sathi: “Le Bhayibhile niyifunayo asikwazi ukuyenza.” Saqhubeka sathi: “Ngelishwa, iiBhayibhile zenziwa njee ukuba zibukeke kodwa azomelelanga.”
Ezinye iiNguqulelo Zehlabathi Elitsha eziye zenziwa ziye zakhawuleza ukuguga. Ngenxa yoko, abazalwana eWallkill baye bahlolisisa amaqweqwe eBhayibhile, intlama yokuncamathisela neendlela zokudibanisa ukuze kuveliswe iBhayibhile eza kumelana neemozulu ezingafaniyo. Ngokusuka kolo lwazi balufumeneyo, baye bavelisa iBhayibhile ezithile ukuze zisetyenziswe ngamaNgqina entsimini kumazwe ahlukahlukeneyo ukuze kubonwe enoba azizukuguga ngokukhawuleza na.
Emva kweenyanga ezintandathu, zabuyiswa ukuze zihlolwe, yaye zaphuculwa zaza zathunyelwa kwakhona entsimini. Zizonke iiBhayibhile ezavavanywayo ziyi-1 690. Ezimbalwa kuzo zachanabeka. Ngokomzekelo, enye iBhayibhile yanyathelwa yimoto, enye yashiywa emvuleni ngempazamo ubusuku bonke yaza enye yatshona emanzini.
Ngo-2011, ngoxa kwakusavavanywa ezi Bhayibhile, eWallkill nase-Ebina, eseJapan kwathengwa oomatshini abadibanisa iincwadi ngesantya esiphezulu. Kwakungafuneki kuveliswe iiBhayibhile ezaneleyo ukuze zikhululwe nje kuphela, kodwa kwakufuneka kuveliswe iiBhayibhile eWallkill eziza kufana twatse neziveliswa e-Ebina.
Amaqweqwe Agobayo
Ekuqaleni kuka-2012, yomibini le mizi-mveliso yaqalisa ukuvelisa uhlelo luka-1984 lweNguqulelo Yehlabathi Elitsha, isebenzisa amaqweqwe amatsha. Ngenxa yoko, oomatshini abatsha bokudibanisa iincwadi basebenzisa izinto zokuncamathelisa ezingakhange zisetyenziswe kumaqweqwe aye avavanywa entsimini. Umphumo, ngowokuba amaqweqwe agoba kwaza ukuveliswa kwezo Bhayibhile kwamiswa.
Abenzi bezinto ezisetyenziswa kumaqweqwe bavuma ukuba le nto yokugoba kwamaqweqwe yingxaki eqhelekileyo xa kudityaniswa iincwadi, ngoko ke, babevakalelwa kukuba ayinakuconjululwa. Kunokusuka nje batshintshele kumaqweqwe aqinileyo, abazalwana bazimisela ukuvelisa iBhayibhile enoqweqwe oluthambileyo nolunomtsalane, kodwa elomeleleyo. Emva kokuzama iindlela ezahlukahlukeneyo zokudibanisa intlama yokuncamathisela nezinye izinto, bayifumana indlela eyabangela ukuba baphinde bavelise iiBhayibhile ezinoqweqwe oluthambileyo kodwa elomeleleyo nelingagobiyo.
Kwalungiselelwa ukuba kukhululwe iNguqulelo Yehlabathi Elitsha ehlaziyiweyo ngo-Oktobha 5, 2013, kwintlanganiso yonyaka yeWatch Tower Bible and Tract Society of Pennsylvania. Imizi-mveliso yathunyelelwa nge-elektroniki le nguqulelo ngoLwesihlanu, ka-Agasti 9, 2013, kwaza ukuveliswa kwayo kwaqala kusuku olulandelayo. IBhayibhile epheleleyo yokuqala yaveliswa ngoAgasti 15. Kwiiveki ezisixhenxe ezalandelayo, yomibini imizi-mveliso, oseWallkill nase-Ebina yasebenza ubusuku nemini ukuze ivelise iiBhayibhile eziyi-1 600 000, ukuze ngamnye oza kube ekulo ntlanganiso yonyaka afumane eyakhe.
Nangona le Bhayibhile intle yaye yomelele, amazwi ayo anik’ ubomi anomtsalane nangakumbi. Omnye udade waseMerika wabhala la mazwi emva kokuba efumene eyakhe: “Ekubeni ngoku ndinale Bhayibhile intsha, ndiliqonda bhetele iLizwi likaThixo.”


text:
Chapter 31
1 AmaFilisti ke ayesilwa namaSirayeli; asaba amadoda akwaSirayeli phambi kwamaFilisti, awa angxwelerhiweyo ezintabeni zeGilibhowa.
2 AmaFilisti athana mbende noSawule noonyana bakhe; amaFilisti ambulala uYonatan, noAbhinadabhi, noMalekishuwa, oonyana bakaSawule.
3 Kwaba nzima ukulwa kuSawule; bamfumana abatoli, amadoda anesaphetha, wathuthumela kakhulu ngenxa yabatoli.
4 Wathi uSawule kumphathi weentonga zakhe, Rhola ikrele lakho, undihlabe ngalo, hleze aba bangalukileyo beze bandihlabe amahlanza, bafekethe ngam. Ke umphathi weentonga zakhe akavumanga; ngokuba ebesoyika kunene. Walithabatha ke uSawule ikrele, wawa phezu kwalo.
5 Wabona umphathi weentonga zakhe ukuba ufile uSawule, wawa naye phezu kwekrele lakhe, wafa kunye naye.
6 Wafa ke uSawule, noonyana bakhe bobathathu, nomphathi weentonga zakhe, namadoda akhe onke ngaloo mini, ndaweni-nye.
7 Abona amadoda akwaSirayeli, abengaphesheya kwentili, nabengaphesheya kweYordan, ukuba asabile amadoda akwaSirayeli, ufile uSawule noonyana bakhe. Ayishiya imizi leyo, asaba; eza amaFilisti, ahlala kuyo.
8 Kwathi ngengomso amaFilisti eza kubhunyula ababebulewe. Amfumana uSawule noonyana bakhe bobathathu, bewile ezintabeni zeGilibhowa.
9 Amnqumla intloko, aziphanga iintonga zakhe, athumela elizweni lamaFilisti ngeenxa zonke, ukuba kushunyayelwe iindaba ezilungileyo ezindlwini zezithixo zawo nasebantwini.
10 Azibeka iintonga zakhe ezindlwini zooAshtaroti; awubuthelela umzimba wakhe eludongeni lwaseBhete-shan.
11 Beva abemi baseYabheshe yaseGiliyadi akwenzileyo amaFilisti kuSawule;
12 esuka onke amadoda anobukroti, ahamba ubusuku bonke, awuthabatha umzimba kaSawule, nemizimba yoonyana bakhe, eludongeni lwaseBhete-shan; eza eYabheshe, ayitshisa khona.
13 Awathabatha amathambo abo, awangcwabela phantsi komtamariske eYabheshe; azila ukudla iintsuku zasixhenxe.


text:
Chapter 1
1 Ke kaloku, ngomnyaka wamashumi omathathu, ngenyanga yesine, ngolwesihlanu usuku enyangeni leyo, ndakubon’ ukuba ndiphakathi kwabathinjiweyo ngasemlanjeni oyiKebhare, avuleka amazulu, ndabona imibono kaThixo.
2 Ngolwesihlanu enyangeni leyo (ingumnyaka ke wesihlanu wokuthinjwa kokumkani uYehoyakin lowo),
3 kwafika ilizwi likaYehova kuHezekile unyana kaBhuzi, umbingeleli, ezweni lamaKaledi, ngasemlanjeni oyiKebhare; saba phezu kwakhe apho isandla sikaYehova.
4 Ndabona ke, nanko kusiza umoya ovuthuzayo, uvela ngasentla, unelifu elikhulu nomlilo obumbeneyo njengembumbulu, nobumhlophe obungeenxa zonke kulo, obuphuma ngaphakathi kwawo, bubonakala ngathi yigolide evuthiweyo emlilweni phakathi.
5 Ngaphakathi kwawo yimfano yezinto eziphilileyo ezine. Nantsi ke imbonakalo yazo: zibe zinemfano yomntu;
6 inye ibinobuso obune, inye kuzo apho ibinamaphiko amane.
7 Imilenze yazo ibiyimilenze ethe nkqo; umphantsi weenyawo ubunjengomphantsi wenqina lethole; zidangazela zibonakala ngathi lubhedu olubengezelisiweyo.
8 Zazinezandla zomntu ngaphantsi kwamaphiko azo emacaleni azo omane; zone ke zinobuso namaphiko;
9 amaphiko azo abehlangene, elaleyo nelaleyo; bezingajiki ekuhambeni kwazo, bezihamba, iyileyo iye kwicala elikhangelene nobuso bayo.
10 Imfano yobuso bazo ibe ibubuso bomntu; zinobuso bengonyama zone ngasekunene; zinobuso benkomo zone ngasekhohlo, zinobuso bokhozi zone;
11 ubuso bazo namaphiko azo abe ahlukene ngaphezulu; iyileyo inamabini ehlangene nawaleyo, namaphiko amabini ke egubungele imizimba yazo.
12 Zahamba ke, iyileyo yaya kwicala elikhangelene nobuso bayo; apho sukuba ubusiya khona umoya, zaya khona; azajika ekuhambeni kwazo.
13 Imfano yezinto eziphilileyo ezo, imbonakalo yazo, ibingathi ngamalahle omlilo abasiweyo; ibingathi yimbonakalo yezikhuni ezitshangazayo; wona wahambahamba phakathi kwezinto eziphilileyo ezo; umhlophe ke umlilo lowo, emlilweni kuphuma imibane.
14 Izinto eziphilileyo bezigidima zibuye, ngokokubonakala kokuphambaphamba kombane.
15 Ndazibona izinto eziphilileyo; nanko ke, kukho iivili emhlabeni, ecaleni kwezinto eziphilileyo, zinganye iivili kubuso ngobuso bazo obune.
16 Ukubonakala kweevili nokusetyenzwa kwazo kwakunjengembonakalo yekrizolite, zimfani-nye zone; ukubonakala kwazo nokusetyenzwa kwazo kungathi ivili ingaphakathi kwevili.
17 Ekuhambeni kwazo zaphambela kumacala azo omane; azajika ekuhambeni kwazo.
18 Iifeleni zazo beziphakamile, bezisoyikeka; iifeleni zazo bezizele ngamehlo ngeenxa zonke kuzo zone.
19 Zakuhamba izinto eziphilileyo, zahamba nazo iivili ecaleni lazo; zakusuka izinto eziphilileyo emhlabeni, zasuka nazo iivili.
20 Apho sukuba usiya khona umoya, zaya apho sukuba umoya ubusiya khona; zasuka iivili kunye nazo; ngokokuba umoya wezinto eziphilileyo ubukho ezivilini ezo.
21 Zakuhamba, zahamba nazo; zakuma, zema nazo; zakusuka emhlabeni, zasuka iivili kunye nazo; ngokokuba umoya wezinto eziphilileyo ubukho ezivilini ezo.
22 Naphezu kweentloko zezinto eziphilileyo bekukho into efana nesibhakabhaka, ngathi ngembonakalo yikristale eyoyikekayo, sanekiwe phezu kwentloko yazo ngaphezulu.
23 Ngaphantsi kwesibhakabhaka amaphiko ayethe tye, elo lasinga kwelo; iyileyo inamabini ayigubungeleyo, iyileyo inamabini ayigubungeleyo emzimbeni.
24 Ndeva ke isandi samaphiko azo, sinjengesandi samanzi amaninzi, ngathi lilizwi loSomandla, ekuhambeni kwazo; izwi elinengxolo ngathi sisandi somkhosi; zakuma, zawayeka ehla amaphiko azo.
25 Kwabakho ke izwi liphuma ngaphaya kwesibhakabhaka, esibe siphezu kweentloko zazo; zakuma, zawayeka ehla amaphiko azo.
26 Ngaphezu kwesibhakabhaka esibe siphezu kweentloko zazo, kwabonakala umfanekiselo wetrone, wanga lilitye lesafire; ngaphezu komfanekiselo wetrone kwabakho umfanekiselo ongathi yimbonakalo yomntu phezu kwayo ngaphezulu.
27 Ndabona ke, ngathi yimbonakalo yegolide evuthiweyo, ngathi yimbonakalo yomlilo, ngaphakathi kwayo nangeenxa zonke kuyo, kwathabathela embonakalweni yesinqe kwenyusa; kwathabathela embonakalweni yesinqe kwehlisa, ndabona ke ngathi yimbonakalo yomlilo, kumhlophe ke ngeenxa zonke.
28 Ngathi yimbonakalo yomnyama obakhoyo efini mini ngemvula, yabe injalo imbonakalo yobumhlophe ngeenxa zonke. Leyo yimbonakalo yomfanekiselo wobuqaqawuli bukaYehova. Ndabona ke, ndawa ngobuso, ndaliva izwi lothethayo.